text:
1Churillaykuna, kaykunatam nimuykichik ama huchallikunaykichikpaq. Pipas huchallikuruptinqa Dios Taytanchikpa ñawpaqninpi rimarinanpaqmi kapuwachkanchik abogadonchik, payqa allin ruraq Jesucristom. 2Paymi huchanchikrayku castigasqa kananchikmanta wañurqa, manataqmi ñoqallanchikpaqtaqchu aswanqa kay pachapi llapallan runakunapaqwanmi. 3Kamachikuyninkunata kasukuspam yachanchik Dios reqsisqanchiktaqa. 4Pipas: “Ñoqaqa reqsinim Diosta” nichkaspa, kamachikuyninkunata mana kasukuspanqa llullakuchkanmi, Diospa cheqap yachachikuyninqa manaraqmi paypichu kachkan. 5Diospa nisqankunata kasukuqmi ichaqa cheqaptapunipas paytaqa kuyan, chaywanmi yachanchik Dioswanqa hukllaña kasqanchikta. 6“Dioswanmi hukllaña kachkani” niqqa Jesucristopa kawsasqanman hinam kawsanan. 7Kuyasqallaykuna, qellqamuchkaykichikqa manam mosoq kamachikuytachu, aswanqa ñawpaqmantaraq hatallisqaykichik kamachikuyllatam. Chay kamachikuyqa ñawpaqmantaraq Diospa palabran uyarisqallaykichikmi. 8Cristopi hinaspa qamkunapi cheqap kaptinpas kay qellqamusqayqa mosoq kamachikuymi, tutayay chinkaptinmi cheqap achkiyña rikurimuchkan. 9“Achkiypim purichkani” nichkaspa runamasinta cheqniq runaqa tutayaypiraqmi purichkan. 10Runamasinta kuyaqmi ichaqa achkiypi purichkan, payqa manam runamasintaqa imawanpas huchallichinmanchu. 11“Wawqenta cheqniq runaqa tutayaypiraqmi purichkan, payqa manam yachanchu mayman risqantapas huchankuna ñawsayarachisqanrayku.” 12Churillaykuna, kaykunataqa qellqamuchkaykichik Jesucristoraykulla huchaykichikmanta Diospa pampachasqan kaptikichikmi. 13Tayta-mamakuna, kaykunataqa qellqamuchkaykichik qallariyninmantapuni kaqta reqsiptikichikmi. Mozo-sipaskuna, qamkunamanmi qellqamuchkaykichik diablopa tentasusqaykichikta mana kasuspa vencerusqaykichikrayku. Warmakuna, qamkunamanmi qellqamuchkaykichik Dios Taytanchikta reqsisqaykichikrayku. 14Tayta-mamakuna, kaykunataqa qellqamuchkaykichik qallariyninmantapuni kaqta reqsiptikichikmi. Mozo-sipaskuna qamkunamanmi qellqamuchkaykichik qaqa hina sayaspaykichik diablopa tentasusqaykichikta mana kasuspa vencerusqaykichikrayku hinaspa tukuy sonqoykichikwan Diospa palabranta chaskisqaykichikrayku. 15Amayá kuyaychikchu kay pachapi mana allin ruraykunataqa nitaq kay pachapi mana allin kaqkunatapas, chaykunata kuyaqqa manam kuyanchu Dios Taytataqa. 16Manam Dios Taytamantachu kay pachapi mana allin ruraykunaqa. Kay pachapi mana allin kaqkunamantam rikurimun aychapa munapayayninkunaqa ñawipa munarusqankunaqa hinaspa tukuy imamanta hatunchakuykunaqa. 17Kay pachapi mana allin ruraykunawan mana allin munaykunaqa tukuruqllam, Diospa munasqanman hina ruraqmi ichaqa wiñaypaq takyanqa. 18Wawqe-panillaykuna, ñam tukupay tiempopiña kachkancik. Anticristopa hamunanmantam uyarirqankichik, chaynam kunan rikuriramun achkallaña anticristokuna, chayraykum yachanchik tukupay tiempoña kasqanta. 19Paykunaqa ñoqanchikwanraqmi karqaku, cheqap rimaypiqa manam ñoqanchikwanchu karqaku. Sichum cheqaptapuni iñiqmasinchik kanman karqa hinaspaqa manach rakikuwachwanchu karqa. Aswanqa kaykuna pasakuptinmi yachanchik mana llapallanchu wawqe-paninchik kasqanta. 20Qamkunamanmi ichaqa Cristo qosurqankichik Chuya Espirituta, chaymi tukuy chaykunataqa yachankichik. 21Qellqamuchkaykichikqa cheqap kaqkunata yachaptikichikmi, manamá mana reqsisqaykichikraykuchu, yachasqanchikpi hinapas cheqap kaqmantaqa manam llullaqa kamunmanchu. 22¿Pimá llullaqa? “Jesusqa manam Cristochu” niqmi llullaqa. Payqariki anticristom, payqa neganmi Dios Taytatapas chaynataq churin Jesucristotapas. 23“Jesucristoqa manam Diospa Churinchu” niq runapa sonqonpiqa manam Dios Taytapas kanchu. “Jesucristoqa Diospa Churinmi” niqkunapa sonqonpim ichaqa Dios Taytapas kachkan. 24Chaynaqa ñawpaqmantapuni uyarisqaykichik Diospa palabrantayá sonqoykichikpi takyachiychik. Sichum ñawpaqmantapuni uyarisqaykichikkunata sonqoykichikpi takyachispaykichikqa qamkunapas takyankichikmi Diospa Churin Jesucristopi hinaspa Dios Taytapi. 25Paymi prometewarqanchik wiñay kawsayta. 26Qellqamuchkaykichikqa qamkunata chay engañay munaqkunamantam. 27Qamkunapim kachkan Jesucristopa qosusqaykichik Chuya Espiritu chaymi mana necesitankichikchu runakuna yachachisunaykichikta. Chuya Espiritupa yachachikuyninman hinayá Cristopi takyaychik. 28Churillaykuna, kunanqa Jesucristopiyá takyaychik chaynapi pay rikurimuptin ñawpaqninpi ama penqapakunanchikpaq. 29Mana huchayoq kasqanta yachaspaykichikqa yachaytam debenkichik pipas allin ruraqqa Diospa churinña kasqantapas.
Copyright
Learn More


c: text/html

text:
Anwar Sadat
Muḥammad Anuar as-Sādāt, Anuar el-Sadat , Anuar Sadat sutiyuq runaqa arabya simipi: محمد أنور السادات,r (* 25 ñiqin qhapaq raymi killapi 1918 watapi paqarisqa Mit Abu I-Kum llaqtapi - 6 ñiqin kantaray killapi 1981 watapi wañusqa Qahira llaqtapi). Ihiptu mama llaqta Awqaq pusaq wan pulitiku karqan.
Nobel Suñay Qasikaypi chaskirqan. 1978 watapiqa chiqniq.
1970 watamanta 1981 ñawpaq kuti Ihiptupa Umalliqnin karqan.
Tayta: Sadat; Mama:
Ñawpaq warmikuna:
- Ehsan Madi
Wawakuna: Camila
- Jehan Raouf (Jehan Sadat)
Wawakuna: Gamal, Lobna, Noha wan Jehan
Yachaywasi:
Qillqaqkuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Anuar el-Sadat.
- Pagina oficial de Anwar Sadat (arabya simipi)
- Anwar Sadat at The Internet Name Database
- El-Sadat.info (inlish simipi)

robotstxt: allowed

filter: keep


text:
1Wawqe panallaykuna, noqaqa Jesucristota serviq apóstol Simón Pedron kani. Jesucristoqa Diosninchismi, hinallataq Salvawaqninchis ima. Payqa ancha justo kaspanmi qankunataqa yanapasurankichis, Diospi cheqaqta confianaykichispaq, imaynan noqaykutapas yanapawaranku paypi confianaykupaq chay hinata. Chaymi kay cartata qankunaman escribimuykichis. 2Noqaqa Diosmantan mañakushani, qankunata tukuy ruwasqaykichispi yanapasunaykichispaq, hinallataq hawkayaypi kawsachisunaykichispaq, saynallataq Diosmanta, hinallataq Señorninchis Jesucristomantapas astawan yachanaykichispaq. 3Diosqa atiyninwanmi tukuy imapi yanapawanchis, paypa munasqanman hina kawsananchispaq. Saynataqa yanapawanchis, payta reqsisqanchisraykun. Diosqa ancha atiyninwan, hinallataq ancha khuyakuyninwanmi waqyawaranchis, payllapaqña kawsananchispaq. 4Hinaspan Diosqa ancha sumaq prometesqanman hina yanapawanchis, tukuy imatapas munasqanman hina ruwaspa, payman rikch'akunanchispaq. Hinaspapas Diospa chay prometesqanqa ancha valorniyoqmi. Chaykunatan qankunaqa (paypi creesqaykichisrayku), huk hatun bendicionta hina chashkirankichis, tukuy wañuyman apaq huchakunamanta ayqekunaykichispaq. 5Saynaqa kay qatiqnin consejokunata ruwaspayá kawsaychis: Allinta Diospi confiaychis. Allinta imatapas ruwaychis. Allinta Diosmanta yachaychis. 6Allinta ima ruwaypipas controlakuspa kawsaychis. Allinta pacienciakuspa kawsaychis. Allinta Diosmanta hap'ipakuychis. 7Allinta khuyakuychis Jesucristopi creeqkunata. Hinallataq llapallan runamasiykichistapas allinta khuyakuychis. 8Sichus Señorninchis Jesucristota allinta reqsinkichis chayqa, tukuy chaykunataqa ruwankichismi. Chaykunata aswan mastaraq ruwaspaqa, manan qankunaqa qella runakunachu kankichis; aswanqa Diosta ancha allin serviq runakunañan kankichis. 9Ichaqa pipas kay nisqaykunata mana kasukuqqa mana allinta rikuq ñawsa runa hinan kawsashan. Chay runaqa qonqarunmi ñawpaq millay huchankunamanta Diospa perdonasqantaqa. 10Saynaqa wawqe panaykuna, qankunaqa Diospa waqyasqan, hinallataq Diospa akllasqan wawankunan kashankichis. Chayraykuyá qankunaqa astawanraq Diospa munasqankunata ruwaspa kallpanchakuychis. Sichus chaykunata ruwankichis chayqa, manan hayk'aqpas huchamanqa urmankichishchu, nitaqmi Diosmantapas karunchakuspa t'aqakunkichishchu. 11Saynata kawsaqtiykichismi, qankunataqa salvawaqninchis Señor Jesucristo ancha kusikuywan chashkisunkichis wiña-wiñaypaq hanaq pacha glorianpi. 12Qankunaqa ñan allintaña yachankichis chay yachachikuykunaqa cheqaq kasqanta. Saynata iñiyniykichispi qaqa hina sayaqtiykichispas, manan noqaqa qonqasaqchu kaykunamanta qankunaman yuyarichiytaqa. 13Hinaspapas noqapaqqa deberniymi, kawsanaykama tukuy chaykunamanta qankunata yuyarichispa kallpanchanaypaq. 14Noqamanqa Señorninchis Jesucriston ña willawaranña pisi tiempollaña kawsanaymanta. 15Chayraykun noqaqa qankunaman kaykunata willashaykichis, wañusqaypa qepanman kay yachachisqaykunata sapa kutin yuyarinaykichispaq. 16Señorninchis Jesucristopa atiyninmanta, hinallataq kay pachaman kutimunanmantapas qankunaman willaspaqa, manan noqaykuqa huk cuentota hinachu willaraykiku. Aswanqa kikiykupunin ñawiykuwan rikurayku Jesucristoqa ancha atiyniyoq, hinallataq ancha k'ancharishaq kasqanta. 17Hinaspan hanaq pacha cielomanta uyarirayku Diospa khayna nimusqanta: “Paymi khuyasqay Wawayqa. Paywanmi anchata kusikuni”, nispa. Saynata nispanmi, Diosqa Wawan Jesucristota hatuncharan; hinallataq rikuchiwaranku ancha sumaq k'anchariyniyoq kasqanta ima. 18Chaykunatan noqaykuqa kikiykupuni rikurayku, Jesuswan kushka Diospa akllasqan ch'uya orqopi kashaspayku. 19Chaymi noqanchisqa seguro kashanchis, Diosmanta ñawpaq willakuq profetakunapa nisqanqa cheqaqpuni kasqanmanta. Chayraykuyá qankunaqa allinta yuyarispa, chay profetakunapa willakusqankuta kasukuychis. Ichaqa chay yachachisqankun tutayaq ukhupi asta achiqamunankama k'anchaq mechero hina. Saynan qankunapas Señorninchis Jesucristotaqa pacha achiqayta lloqsimuq qoyllurta hina suyanaykichis. Paymi rikhurimuspa, tukuy imata qankunaman yachachisunkichis. 20Ichaqa primerotayá kayta yachaychis, Diosmanta Bibliapi escribisqa kaqkunaqa manan pipapas kikinpa munasqanman hinalla yachachinanpaqchu. 21Ñawpaq tiempokunapipas, manan ni mayqen profetakunapas kikinkupa munasqankuman hinallachu imatapas rimaranku. Aswanqa llapallankun chay ñawpaq profetakunaqa Diospa partenmanta rimaranku, Santo Espíritu paykunata yanapasqanrayku.
Copyright
Learn More


text:
1Tayta Diosninchim ichanga aunishanta jinalla shuyaraycächimanchi: ‹‹Alli cawayçhu jamachishayqui›› nir. Chaymi llapan shungunchiwan shiminta wiyacushun. Manchäga mana çhayashunpächu. 2Unay auquillunchicunasi nuwanchi-jina Tayta Diosninchipa shiminta wiyaran. Alli willapa caycaptinsi, mana wiyacuranchu. Wiyacujcunawanpis jutucayta mana munaranchu. 3Nuwanchim ichanga alli cawayçhu jamachimänanchita munar, Tayta Diosninchita wiyacunanchi. Payga mayna nisha: ‹‹Ullgucäcur, nirä: ‹Aunishä çhacraman imaypis mana yaycungapächu. Imaypis jamayta mana taringapächu.› ›› Jamaypita rimar, Tayta Diosninchi cay pachata camayta ushyarcur jamashanpita rimaycan. 4Jamay junajpita Tayta Diosninchipa shiminpis nin: ‹‹Jançhis-caj junajçhu llapallanta camarcur, Tayta Diosninchi jamaycuran.›› 5Yapaypis Tayta Diosninchipa shimin nin: ‹‹Jamanä pachaman mana imaypis çhayachishächu.›› 6Jamana pacha caycashanta tantiyashcanchi. Waquin runacuna çhayan; waquinmi ichanga mana. Tayta Diosninchipa shiminta wiyaycarsi, mana wiyacushanpita mana çhayaranchu. 7Chaymi jamana pachaman yaycuchinanpaj juc junajpaj Tayta Diosninchi jitapuran. Jitapushan junaj canan wichan caycan. Unay Tayta Diosninchi mandaj Davidwan shiminta musyachicur niran: ‹‹Canan junaj Tayta Diosninchipa shiminta wiyacushun. Shungunchita ama chucruyächishunchu. Ama upa-tucushunchu.›› 8Unay auquillunchicunata Canaán marcaman Josué pushaptin, alli cawayta mana tariranchu. Jamaytapis mana tariranchu. Chaymi: ‹‹Alli cawayçhu jamachishaj›› nirga, Tayta Diosninchi mana rimacunmanchu caran. 9Sumaj tantiyacunquiman. Wawancunapaj Tayta Diosninchi alli cawayta shuyaraycächin. Alli cawayçhu jamanga. 10Chay pachaman çhayar, runacuna mana arunganachu. Manchäga alli cawayllaçhu jamanga. Tayta Diosninchipis cay pachata, janaj pachata camayta ushyarcur, jamaran. 11Jamana pachaman çhayananchipaj llapan shungunchiwan callpachacushun. Upa-rinri runacunapa llupinpa ama jatishunchu. Paycuna mana wiyacushanpita ñacayman çhayaran. 12Tayta Diosninchipa shimin munayniyuj. Cawaj. Ishcanläpa afilash cuchillupitasi mas cuchuj. Runapa shunguncaman çhayan. Imapis mana chapanmanchu. Runa imata yarpashallantapis, imata munashallantapis taripan. Llap-llapanta musyacächin. 13Llapan camashancuna Tayta Diosninchipa ricay ñawinçhu caycan. Llapan pacarashantapis ricaycan. Chaymi ima-imata rurashanchitapis tapumäshunpaj. 14Jesús janaj pachaman ñaupashana. Payga Tayta Diosninchipa Wawan. Mayur cüranchi cashpan mañacapaycämanchi. Chaymi payllaman llapan shungunchiwan yupachicushun. Paypita ama ashucushunchu. 15Mayur cüra carsi, runa cashanchita tantiyamanchi. Paytapis cay pachaçhu purishan wichan juchacachiyta munaran. Ñacachiran. Paymi ichanga juchata mana aparicuranchu. 16Chaymi mayur cüranchi caycaptin, Tayta Diosninchiwan parlayta munar, ama manchacushunchu. Payga llaquipäcuj. Ima ñacayçhu caycaptinchisi, alli shungu. Llaquipämashpanchi sumaj yanapämanchi.
Copyright
Learn More


text:
1Huk samana p'unchawpin, trigo chakraq patanta Jesusqa discipulonkunapiwan pasasharanku. Hinaqtinmi discipulonkunaqa trigota pallaspa makinkuwan qaqorispa mikhuranku. 2Chay ruwasqankuta rikuspan, fariseo religionniyoq runakunaqa, khaynata niranku: —Qankunari, ¿imanaqtintaq samana p'unchawpiri mana permitisqa kaqkunata ruwashankichís? ¡Manan saynataqa Moisespa escribisqan leyman hinaqa samana p'unchawpiqa ruwanaykichishchu! nispa. 3Jesusñataqmi contestaspa niran: —¿Manachu qankuna Bibliapi leerankichis, rey Davidqa puriqmasinkunapiwan yarqachikuspa imatachus ruwasqanmanta? 4Rey Davidqa, Diosta yupaychana wasiman haykuspanmi, Diosman dedicasqa t'antakunata orqomuspa mikhuran, saynallataqmi puriqmasinkunamanpas qollarantaq. Chay t'antakunaqa sacerdotekunapa mikhunallanpaqmi permitisqa karan. 5Noqa Diosmanta Hamuq Runaqa samana p'unchawpapas dueñonmi kani. Chaymi munasqayta ruwanankupaq kamachini, nispa. 6Jesusqa huk samana p'unchawpin Diosmanta yachachina sinagoga wasiman haykuran yachachinanpaq. Chaypin huk runa kasqa mana valeq phaña makiyoq. 7Chaymi leykunata yachachiq runakunaqa, fariseo religionniyoq runakunapiwan ima, Jesusta disimulawlla qawaranku, sichus chay mana valeq makiyoq runata chay samana p'unchawpi sanoyarachiqtinqa, chayman tumpalla acusanankupaq. 8Jesusñataqmi paykunapa piensasqankuta yachaspa, chay mana valeq makiyoq runata khaynata niran: —Hatarimuy, hinaspa chawpinkupi sayay, nispa. Chaymi chay runaqa hatarimuspa chawpinkupi sayaran. 9Hinaqtinmi llapallan chaypi kaq runakunata Jesusqa niran: —Kunanmi huk tapukuyta tapusqaykichis: Samana p'unchawpiri, ¿allin kaqtachu icha mana allin kaqtachu ruwana? ¿Runa sanoyachiychu icha wañuchiychu allin kanman? nispa. 10Chaymantan llapallan runakunata qawarispa, Jesusqa chay mana valeq makiyoq runata niran: —Chay mana valeq makiykita chutariy, nispa. Chaymi makinqa chutariqtin kasqan ratolla sanoyaran. 11Chaymi leykunata yachachikuqkunapas, hinallataq fariseo religionniyoq runakunapas nishuta phiñakuranku. Hinaspan parlanakuranku: —Imatan Jesuspa contranpi ruwarusunchis, nispanku. 12Chay p'unchawkunapin Jesusqa riran huk alto moqoman Diosmanta mañakuq. Chaypin enteron tuta Diosmanta mañakuran. 13Achiqaramuqtinñataqmi Jesusqa llapallan qatikuqnin runakunata waqyaran. Hinaspan paykuna ukhumanta akllaran chunka ishkayniyoq runakunata, apostolninkuna kananpaq. 14Paykunapa sutinkun karan kaykuna: Simón, paypa huknin sutinmi karan Pedro, Simón Pedropa wawqen Andrés, Jacobo, Juan; Felipe; Bartolomé; 15Mateo; Tomás; Alfeopa wawan Jacobo, paypa huknin sutinmi karan Santiago, Simón. Paymi karan Zelote partidomanta; 16Jacobopa wawqen Judas, hinallataq Judas Iscariote ima. Kay Judas Iscarioten Jesusta traicionaran. 17Chay moqomantan Jesusqa chunka ishkayniyoq apostolninkunapiwan urayamuran. Hinaspan riranku huk pampaman. Chaymanmi ashka runakuna huñunakamuranku Judea provincia lawmanta, Jerusalén llaqtamanta, hinallataq Tiro llaqtapa, hinaspa Sidón llaqtapa ladon llaqtakunamantawan ima. Paykunan hamuranku Jesuspa yachachisqanta uyarinankupaq, hinallataq onqoyninkumantapas sanoyachisqa kanankupaq. 18Saynapin onqosqa runakunapas, hinallataq demoniokunapa ñak'arichisqan runakunapas sanoyasqa karanku. 19Chaymi llapallan runakunaqa Jesusta tupayuytapuni munaranku, atiyninwan sanoyachisqanrayku. 20Jesusqa discipulonkunata qawarispanmi khaynata niran: —Kusisqan kankichis wakcha runakunaqa; qankunan Diospa kasqanpi kawsankichis, pay sumaqta gobiernaqtin. 21Kusisqan kankichis yarqaypi kunan kaqkunaqa; qankunan qepa tiempopiqa saqsachisqa kankichis. Kusisqan kankichis kunan waqaqkunaqa; qankunan qepa tiempopiqa kusikuymanta asikunkichis. 22Kusisqan kankichis Diospa Wawanpi creesqaykichisrayku cheqnisuqtiykichis, despreciasuqtiykichis, k'amisuqtiykichis, hinallataq qankunamanta millayta rimaqtinkupas. 23Saynatan kay millay rimaq runakunapa ñawpaq abuelonkunapas rimaranku, Diosmanta willakuq ñawpaq profetakunapa contranpi. Chaykunata ruwasuqtiykichisqa kusikuychisyá. Kusikuspa saltaychis; premioykichistan chashkikunkichis hanaq pachapi, nispa. 24(Ichaqa chaypi wakin runakunata qawarispanmi Jesusqa nillarantaq:) —¡Ay, qapaqkuna! ¡Imaynaraq kankichis! Ñan qankunaqa qapaq kayniykichiswan kusirukunkichishña. 25¡Ay, saqsasqa kaqkuna! ¡Imaynaraq kankichis! Chayamunqan tiempo yarqasqa kayta yachanaykichispaq. ¡Ay, kunan asikuqkuna! ¡Imaynaraq kankichis! Llakikuy chayamuqtinmi waqaspa qaparqachankichis. 26¡Ay, imaynaraq kankichis runakuna alabasuqtiykichis! Saynatan qankunapa ñawpaq abueloykichiskunapas ñawpaq falso profetakunata alabaranku, nispa. 27Jesusqa nillarantaqmi khaynata: —Qankunayá kay nisqaykunata allinta uyariwaychis: Enemigoykichis runakunata khuyakuychis; cheqnisuqniykichis runakunapaqpas allin kaqkunata ruwaychis; 28ñakasuqniykichis runakunatapas allinta contestaychis; hinallataq yanqamanta tumpasuqniykichis runakunapaqpas Diosmanta mañapuychis. 29Pipas uyaykipi saqmasuqtiykiqa, huknin uyaykitawan kutirichiy. Hinallataq pipas capaykita qechusuqtiykiqa, camisaykitawan qoykuy apakunanpaq. 30Pipas mañakusunki imaykitapas chayqa, qoykuyá. Imaykitapas qechusuqtiykiqa, amañayá mañakapuychu. 31Imaynatachus qankunapaq runakuna ruwananta munankichis, saynallatataq qankunapas paykunapaq ruwaychis. 32Sichus khuyakusuqniykichis runakunallata khuyakunkichis chayqa, ¿ima allintataq ruwashankichisrí? Saynataqa huchasapa runakunapas ruwankun. 33Sichus qankunapaq allin kaqkunata ruwaq runakunallapaq, allin kaqkunata qankunapas ruwankichis chayqa, ¿ima allintataq ruwashankichisrí? Saynataqa Diospi mana creeq huchasapa runakunapas ruwankun. 34Sichus imatapas prestankichis interesniyoqta kutichipusuqniykichis runakunallaman chayqa, ¿ima allintataq ruwashankichisrí? Saynataqa huchasapa runakunapas ruwanmi. 35Aswanyá qankunaqa enemigoykichis runakunatapas khuyakuychis; hinaspa allin kaqkunata paykunapaq ruwaychis. Manuychispas amayá chay manusqaykichismanta imatapas chashkinaykichisraykullachu. Saynata ruwankichis chayqa, tukuy atiyniyoq Diospa wawankunan kankichis. Chaymi Diosmanta hatun premiota chashkikunkichis. Diosqa khuyapayanmi malvado runakunatapas, hinallataq desagradecido runakunatapas. 36Saynallataqyá qankunapas llapallan runakunata khuyakuychis, imaynan Dios Taytaykichispas llapallan runakunata khuyapayan chay hinata, nispa. 37Jesusqa nillarantaqmi khaynata: —Aman runamasiykichistaqa juzgankichishchu, Diospas qankunataqa ama juzgasunaykichispaq. Runamasiykichistaqa amayá condenaychishchu; chaymi Diospas mana qankunataqa condenasunkichishchu. Qankunaqa runamasiykichistapas perdonaychisyá; chaymi Diospas qankunata perdonasunkichis. 38Runamasiykichismanqa tukuy ima faltaqnintayá qoychis; saynata ruwaqtiykichismi Diospas qankunaman qosunkichis tukuy faltasuqniykichista. Diosqa qosunkichis allin medisqatan, mat'i-mat'iykusparaq, hunt'ay hunt'ataraq. Imaynatan qankuna runamasiykichiswan ruwankichis, saynatan Diospas qankunawan ruwanqa, nispa. 39Jesusqa nillarantaqmi huk willakuytapas: —Huk ñawsa runaqa manan ñawsamasin runataqa pusayta atinmanchu; ishkayninkun ima t'oqomanpas urmayunkuman. 40Yachachisqa runaqa, manan yachachiqnin runamantaqa aswan más yachayniyoqqa kanmanchu. Aswanmi astawan yachaspaña yachachiqnin hina kanqa. 41Qanri, ¿imanaqtintaq runamasiykipa ñawinpi kaq ishutari qawashankí? Qanqa, ¿manachu aswan qawakuwaq ñawiykipi rakhu k'aspi kasqanta? 42Ñawiykipi rakhu k'aspi hina kashaqtinri, ¿imaynataq wawqeykitari niwaq: “Wawqéy, ñawiykipi ishuta orqorusqayki”, nisparí? ¡Ishkay uya runa! ¿Manachu aswan primertaqa ñawiykipi rakhu kaq k'aspitaraq orqokuwaq? Chayta ruwaspan allinta rikunki, wawqeykipa ñawinpi ishuta orqonaykipaqqa, nispa. 43Jesusqa nillarantaqmi khaynata: —Allin sach'aqa allintan rurun; mana allin sach'añataqmi mana allintachu rurun. 44Kishkayoq sach'amantaqa manan higostaqa pallankuchu, nitaqmi t'ankar kishka sach'amantapas uvastaqa pallankuchu. Sapankama sach'ataqa rurunpin reqsinchis, allinchus icha mana allinchus kasqanta. 45Saynallataqmi runapa sonqonpi allin kaqkuna kaqtinqa, allin kaqkunatan chay runaqa rimanpas hinallataq ruwanpas. Ichaqa runapa sonqonpi mana allinkuna kaqtinqa, mana allinkunallatan chay runaqa rimanpas hinallataq ruwanpas. Runaqa sonqonpi imapas hunt'asqa kasqanmantan riman. 46Jesusqa nillarantaqmi khaynata: —¿Imanaqtintaq qankunari, “Señorlláy, Señorlláy” niwashaspa, noqapa kamachisqaykunatari mana ruwankichischú? 47Sichus pipas noqaman ashuykamuwaspa, yachachisqaykunatapas uyarispa kasukuqmi, 48huk yachayniyoq runamanqa rikch'akun. Paymi wasinta ruwananpaq pampata t'oqospa, rumi hawapi cimientota hatarichin. Chaymi paraqa, wayrantin hinallataq lloqllantin hamuspa, chay wasitaqa mana thuñichiranchu, rumiwan cimentacionnin allin ruwasqa kasqanrayku. 49Aswan noqapa yachachisqaykunata uyarishaspa mana kasukuqmi ichaqa, huk mana yachayniyoq roqro uma runaman rikch'akun. Paymi wasinta hatarichinanpaq t'oqon hawallata, hinaspan allpa hawallapi perqata hatarichin. Chaymi paraqa, wayrantin hinallataq lloqllantin hamuspa, chay wasitaqa q'alata apan, allpa hawallapi ruwasqa kasqanrayku, nispa.
Copyright
Learn More


text:
Pumapampa
-
- Kay panqachaw yuyaykunapitaqa ankash rimaychaw llanchina Wikipidiyachawpis qillqashqam kaykan: Puwaqpanpa.
Puwaqpampa (pusaq pampa) icha Pumapampa[1] (kastilla simipi: Pomabamba) nisqaqa Piruw mama llaqtapi, Anqash suyupi, huk llaqtam, Pumapampa pruwinsyap uma llaqtanmi.
Llaqtap sutin[llamk'apuy | pukyuta llamk'apuy]
Runakunam kay llaqtataqa anqash rimaypi Puwaqpanpa nispapas ninku. Kaytam willanku, pachamanta lluqsimun pusaq pukyum (puwaq yaku). Kastilla simita rimaqkuna Antonio Raimondipas chayta mana allinta uyarispa Pumapampa nispa suticharqan. Kunankamapas llaqtarunam Puwanva nispa nin.
Llaqtapi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- ↑ Leonel Alexander Menacho López / Ministerio de Educación del Perú: Yachakuqkunapa Shimi Qullqa - Anqash Qichwa Simichaw. Lima, Piruw 2005. p. 75. Suyucha. (h). Markakuna. Provincia. - Suyuchaaqa Pumapampam. - Mi provincia es Pomabamba.


text:
1Chaymantataq llapa Israelpa ayllunkuna Davidman Hebrón llaqtata hamurqanku, hinaspa nirqanku: –Ñoqaykuqa yawarniykin cuerpoykin kayku. 2Saúl kamachikushaqtinraqmi qanqa maqanakuypi Israelpa soldadonkunaq umallin karqanki. Señor Diospas nirqasunkin, qanmi Israel llaqtayta michinkipas kamachinkipas, nispa. 3Ahinatan Israelpi llapa kurak runakuna Hebronta rey Davidman hamurqanku. Chaypin reyqa paykunawan Señor Diospa ñawpaqenpi rimanakurqan. Hinan Israelpi rey kananpaq aceitewan hawirqanku. 4Kamachikuyta qallarishaspataq Davidqa kinsa chunka watayoq karqan, tawa chunka watataq kamachikurqan. 5Ñawpaqta Judá aylluta Hebrón llaqtamanta qanchis wata soqta killanta kamachirqan, chaymantataq Israelta Judatawan Jerusalenmanta kinsa chunka kinsayoq watata kamachirqan. 6Chay qhepatataq reyqa soldadonkunapiwan Jerusalenman rirqanku, chaypi tiyaq Jebus runakunawan maqanakuq. Paykunataq Davidta nirqan: –Manan haykumuyta atiwaqchu, wist'ukuna ñawsakunallaraqmi atipasunkiman, nispa. Chaytaqa nirqanku, manapuni Davidqa haykunanta yuyaspan. 7Chaywanpas, Davidqa Sión pukaratan atipaspa hap'ikapurqan, kaymi “Davidpa Llaqtan” nisqa. 8Chay p'unchaymi Davidqa nirqan: –Mayqenpas Jebus runakunata atipay munaqqa, unu purina t'oqonta seqamuchun chay ñawsakunata wist'ukunata atipachun, paykunataqa cheqnikunin, nispa. Chayraykun rimaypas nin: “Dios yupaychana wasimanqa manan ñawsapas wist'upas haykunqachu”, nispa. 9Chay pukarapin Davidqa tiyapurqan, suticharqantaq “Davidpa Llaqtan” nispa. Pukaraq muyuriqninpitaq payqa llaqtata sayarichirqan, p'ukru hunt'achisqa cheqasmanta qallarispa ukhu ladoman llank'aspanku. 10Tukuy-atiyniyoq Señor Dios paywan kasqanraykun, Davidqa astawanpuni kallpachakusharqan. 11Chaymantataq Tiro llaqta rey Hiramqa Davidman willaqkunata kacharqan, hinallataq k'ullu llaqllaqkunata, rumi thupaqkunatapas. Paykunan cedro kurkukunata aparqanku Davidpaq wasita sayarichinankupaq. 12Hinan Davidqa yacharqan Israel suyupi kamachikuyninta Señor Diospa takyachisqanta, llaqtanta munakuspa suyuntapas hatunyachisqantawan. 13Hebrón llaqtamanta hamusqanmantañataq Davidqa Jerusalenpi askha warmikunawan casarakurqan. Kallarqantaq askha tiyaqmasin warmikunapas, hinan askha churinkunapas ususinkunapas nacerqan, 14sutinkun kaykuna karqan: Samúa, Sobab, Natán, Salomón, 15Ibhar, Elishúa, Nefeg, Jafía, 16Elisama, Eliada, Elifeletpiwan. 17Filistea soldadokunataq Israel suyupi Davidta reypaq aceitewan hawisqankuta yachaspa, llapanku Davidta hap'inankupaq wicharirqanku. Chayta yacharqospataq Davidqa pukaraman haykurqan. 18Filistea soldadokunataq rispanku, Refaim wayq'oman ch'eqeykurqanku, 19chaymi Davidqa Señor Diosta tapurqan: –¿Filistea soldadokunawan maqanakuq riymanchu? ¿Atipachiwankimanchu paykunata? nispa. Hinan Señor Diosqa nirqan: –Arí, riy, ñoqan atipachisqayki, nispa. 20Chaymi Davidqa Baal-perazimman rirqan, hinaspa paykunata atipaspa nirqan: –Señor Diosmi awqaykunata ñawpaqeypi mayu llimp'ay hinaraq qhochurparin, nispa. Chaymi chay cheqasta “Baal-perazim” nispa suticharqan. 21Idolonkutapas chaymanmi Filistea soldadokunaqa wikch'upurqanku, Davidtaq soldadonkunapiwan chaykunata aparqanku. 22Wakmanta wichaspankutaq Filistea soldadokunaqa Refaim wayq'oman ch'eqeykullarqankutaq. 23Chaymi Davidqa Señor Diosta tapullarqantaq, hinan kutichirqan: –Ama paykunawan maqanakuq cheqanta riychu, aswanpas qhepankuta muyuykarqamuy, hinaspa bálsamo sach'a-sach'api paykunawan tinkunki. 24Bálsamo sach'akuna patapi chhaqchaqeqta uyarispaykitaq usqhaylla maqanakuq phawarinki, ñoqan chay rato ñawpaqeykita lloqsisaq Filistea soldadokunata atipanaypaq, nispa. 25Davidtaq Señor Diospa nisqanta hina ruwarqan, chaymi Filistea soldadokunata Geba llaqtamanta Gezer llaqtakama qatispa wañuchirqan.
Copyright
Learn More


text:
1Jesusmi chunka iskayniyoq discipulonkunaman kamachiyta tukuruspan pasarqa paykunapa llaqtankunapi yachachinanpaq hinaspa Diosmanta willakunanpaq. 2Juanñataqmi carcelpi kachkaspa Cristopa rurasqankunata yacharuspan qatiqninkunamanta iskayta kacharqa 3Jesusta kaynata tapumunankupaq: —¿Qamchu kanki Diosmanta hamuq icha huktachu suyasaqku? —nispa. 4Chaymi Jesusñataq nirqa: —Kutispa Juanman willamuychik qawasqaykichiktawan uyarisqaykichikta. 5Willamuychikyá: “Ñawsakunam qawakuchkanña, suchukunam purichkanña, leprawan onqoqkunam sanoyachkanña, mana uyarikuqkunam uyarikuchkanña, wañusqakunam kawsarichkanña chaynataqmi wakchakunapas allin noticiata uyarichkanña” nispa. 6¡Mayna kusisqam ñoqamanta mana iskayrayaqkunaqa! 7Paykuna pasakuptinmi runakunaman Juanmanta Jesus tapurqa: —¿Ima qamuwaqtaq rirqankichik purunta? ¿Wayrapa aytinyachisqan soqosta qawaqchu? 8¿Pi qawaqtaq rirqankichik? ¿Allin pachawan pachasqa runata qawaqchu? Allin pachawan churakuqqa reykunapa wasillanpim kachkan. 9Aswanqa ¿pi qawaqtaq rirqankichik? ¿Diosmanta willakuq runa qawaqchum? Arí, payqa Diosmanta willakuqkunamantapas aswan reqsisqaraqmi. 10Diosqa Juanmantam Bibliapi willakurqaña kaynata: “Ñoqam kachamusaq hamunaykipaq allichapusuqniki willakuqniyta” nispa. 11Cheqaptapunim Bautizaq Juantaqa mana pipas igualanchu. Chaywanpas Diospa munaychakusqanpi kaq humildellapas Juanmantaqa aswan reqsisqaraqmi. 12—Bautizaq Juanpa hamusqanmantapunim Diospa munaychakusqanta atacachkanku, chayqa paykunapa makinpiñam kachkan. 13Diosmanta llapallan willakuqkunam Moisespa qellqasqankunapiwan rimarqa Juan hamunankama Diospa munaychakunanmanta. 14Qamkuna creeyta munaptikichikqa, Juanmi chay suyasqaykichik Elias. 15Uyariwaqniykunaqa kasukuychikyá. 16—¿Pimantaq tupachiyman kunan tiempo runakunata? Paykunaqa rikchakun plazakunapi pukllaspa amigochankunawan qayaykachanakuq warmakunamanmi. 17Paykunam ninakunku: “Tocanikum qenata ichaqa manam tusunkichikchu, takinikum aya takita ichaqa manam waqankichikchu” nispa. 18Bautizaq Juanmi aslla mikuq karqa, manataqmi vinotapas tomaqchu ichaqa paymantam ninku: “Payqa demonioyoqmi” nispa. 19Diosmanta Hamuq Runa mikuptiyñataqmi hinaspa vinota tomaptiyñataqmi niwanku: “Qamqa mikuysapa vino upyakuqmi kanki hinaspapas qamqa kanki impuesto cobraqkunapa hinaspa huchasapakunapa amistadninmi” nispa. Diospa munasqan yachaqkunam ichaqa yachayniyoq kasqaykuta qawachikuniku rurasqaykuwan. 20Llaqtakunapi achkallaña milagrokuna rurasqanwan runakuna mana wanakuptinmi Jesus nirqa: 21—¡Imaynaraq kanki Corazin llaqta! ¡Imaynaraq kanki Betsaida llaqta! Sichum Tiro llaqtapi hinaspa Sidon llaqtapi qamkunawan rurasqayta hina milagrokunata rurayman karqa hinaptinqa unayñach sinchita llakikuspanku huchankumanta wanakunmanku karqa. 22Chayraykum juicio punchawpiqa Tiropi chaynataq Sidonpi yachaqkunamantapas aswanraq castigasqa kankichik. 23Capernaum llaqta, ¿creenkichum hanaq pachaman hoqarisqa kayta? Uraykachisqam kanki uku pachakama. Sodoma llaqtapi kay milagrokuna rurasqayta ruraptiyqa chay llaqtam kunankama kanman karqa. 24Chayraykum juicio punchawpiqa Sodomapi chaynataq Gomorrapi yachaqkunamantapas aswanraq castigasqa kanki. 25Chay tiempopi Jesus mañakuspanmi Taytanta nirqa: —Hanaq pachapipas kay pachapipas munaychakuq Taytáy, kay yachaykunatam pakaykurqanki yachayniyoqkunamantawan entiendeqkunamanta hinaspam qawaykachinki pisi yachayniyoqkunamanña chayraykum alabayki. 26Arí, Taytáy, qanmi munarqanki chaynata. 27—Taytaymi qoykuwarqa tukuy imakunata. Ñoqa Churitaqa manam pipas reqsiwanchu aswanqa Taytallaymi, manataqmi Taytaytaqa pipas reqsinchu aswanqa ñoqa Churillanmi, Churipa reqsichisqallantaqmi reqsin Taytataqa. 28Hamuychik ñoqaman llapallan pisipasqakuna hinaspa qepichkaq hina ñakariqkuna, ñoqam samachisqaykichik. 29Llasawaqniy yugoyta apaspayá ñoqamanta yachaychik, ñoqaqa kani llampu sonqo humillakuqmi, chaynata ruraspaqa tarinkichikmi samayta. 30Yugoyqa facil apayllam, qepiypas sampallataqmi.
Copyright
Learn More


text:
Marcos 7Mushuj Testamento Diospaj Shimi (MTDS)
Mana alli yuyaicunami juchayujta ruran
7 Jerusalenmanta shamushca fariseocunapish, Mandashcata yachachijcunamanta maijancunapishmi Jesuspajman c'uchuyamurcacuna. 2 Paicuna ricucunpimi, Jesuspaj maijan yachacujcunaca, maquicunata mana maillashpa, mapa maquihuan tandata micucurcacuna. 3 (Fariseocunapish, tucui caishuj judiocunapish, paicunapaj ñaupa yayacunamantapacha yachamushcata catishpami, maquita maillashpataj micuncuna. 4 Plazamanta tigramushpapish, mana maillashpaca, mana micuncunachu. Shujtaj ashtahuan ruraicunatapishmi, chaitataj rurashpa catincuna. Ubyana vasocunata, jarrocunata, fierromanta rurashca imacunataca maillancunatajmi). 5 Chaimantami fariseocunapish, Mandashcata yachachijcunapish:
–¿Ima nishpataj Cambaj yachacujcunaca, ñaupa yayacuna yachachimushcata mana catishpa, mapa maquihuan micunllacuna?– nishpa Jesusta tapurcacuna.
6 Jesusca cashnami nirca:
–¡Mishqui shimi jayaj shungucuna! Isaiasca, allillatatajmi cancunamantaca huillashca. Pai quillcashcapica, cashnami nicun:
“Caicunaca, shimillahuanmi Ñucataca, alli nij tucuncuna.
Paicunapaj shungupitajca, shujtajtami yuyacun.
7 Yangallamari Ñucataca, yuyarij tucuncuna.
Yachachishpapish, runacuna mandashcallatami yachachincuna” nircami.
8 Cancunaca, Taita Dios Mandashcata saquishpami, runacuna ñaupamanta yachachimushcallata catishpa: Jarrocunata, ubyana vasocunata maillanallapi yuyaita churanguichij. Shinallataj shujtaj chai shinacunatapishmi ruracunguichij– nircami.
9 Caitapishmi nirca:
«Cancunaca, Taita Dios Mandashcataca mana valichishpami, yayacuna yachachishpa saquishcacunataraj alli catinguichij. 10 Moisesca: “Cambaj yaya mamata c'uyangui. Yaya mamata ‘Llaqui tucushca alli canman’ nijtaca, manataj llaquishpami huañuchina” nishcami. 11 Ashtahuanpish cancunaca: –“Yaya mamataca: ‘Cancunaman cunapaj shina charicushcataca, ñamari Diosman cungapaj ch'icanchircani’ ninallami canguichij” ninguichijmi– (“Taita Diospaj ch'icanchishcataca” Corbán nijcunami carca). 12 Chashna nishpaca, paicunapaj yaya mamapaj ima allita rurachunca mana saquinguichijchu. 13 Chashnami, Diospaj Shimita yanganchishpa, runacuna ñaupamanta ruramushcallata catichun yachachinguichij. Shujtaj chai shinacunatapishmi ruracunguichij» nircami.
14 Shinallataj chai tucuicunata Paipajman cayashpaca, cashnami nirca:
–Tucuicuna alli uyashpa entendihuaichij. 15 Micujpi imapish canllamanta yaicujca, pita mana mapayachinchu. Ashtahuanpish paipaj shungumanta llujshijmi pitapish mapayachin. 16 Maijanpish uyaj rinrinta charijca, caita uyaichij– nircami.
17 Chai tucuicunamanta caruyashpa huasiman Jesús yaicujpimi, yachacujcunaca yuyachina chai parlomanta tapurcacuna.
18 Jesusca cashnami nirca:
–¿Cancunapishchu chashnallataj mana entendinguichij? Micujpi huijsaman yaicujca, pita mana mapayachij cashcataca, ¿manachu yachanguichij? 19 Micunaca mana shunguman yaicunchu, ashtahuanpish huijsaman rishpa, q'uipataca uriman llujshinllamari– nircami.
Ima micunapish mana mapa, alli cashcata entendichunmi chashnaca nirca. 20 Caitapishmi nirca:
–Ashtahuanpish shungumanta llujshijmi pitapish mapayachin. 21 Shungu ucumantami millaita rurana, huainayana, pushanacushpalla causana, huañuchina yuyaicuna llujshin. 22 Shinallataj shuhuana, quiquinpajlla charina, imatapish millaita rurana, umana, chayarina munaihuan ruparishpa purina, shujtajcunapajta munana, yanga juchachina, jatun tucuna, ch'ahuanyashca cana yuyaicunapishmi llujshin. 23 Cai tucui millai yuyaicunami, shungumanta llujshishpa, pitapish mapayachin– nircami.
Canaán llajtamanta huarmimi Jesusta crishca
24 Chaimantaca, Tiro shuti, Sidón shuti llajtacunamanmi rirca. Chaipica, pi mana ricuj shina cajpi, shuj huasiman yaicushpapish, mana miticui tucurcachu. 25 Ashtahuanpish mapa espíritu japishca ushushita charij shuj huarmica, Jesús chaipi cajta uyashcahuan shamushpami, paipaj chaquipi shitarirca. 26 Paica, Sirofeniciapi huacharishca, griegocunapura huarmimi carca. Paica, paipaj ushushimanta supaita llujshichichunmi mañacurca. 27 Ashtahuanpish Jesusca:
–Shuyairaj, huahuacunaraj mana nijta micuchun. Huahuacunapaj tandata japishpa, allquitucunaman shitanaca, mana allichu– nircami.
28 Shina nijpipish, huarmica:
–Ari Amito, chashnatajmari. Shina cajpipish huahuacuna micucushpa urmachijpica, allquitucunapish meźa ucupi micuntajmari– nircami.
29 Chashna nijpi, Jesusca:
–Can chashna allita cutichishcamanta, cunanca rilla. Cambaj ushushimantaca, supaica ña llujshircami– nircami.
30 Huasiman huarmi chayamushpaca, cahuitupi ushushi siricujtami japirca. Paimantaca, ñami supaica llujshishca carca.
Mana uyaj, mana rimajtami Jesús alliyachishca
31 Tiro shuti llajtamanta tigramushpaca, Sidón pueblota, Decápolis llajtacunata shamushpami, Galilea cuchaman chayamurca. 32 Chaipimi rinrin mana uyaj, mana alli rimacuj runata pushamushpa, paipaj jahuapi maquita churachun mañarcacuna. 33 Chaipimi Jesusca chaipi cajcunamanta caruyachishpa, rinrincunapi dedocunata satirca. C'allupipish Paipaj ch'ucatami tuparirca. 34 Chaimantaca, jahua pachata huichilla ricushpa, shungu llujshishpami: «¡Efata!» nirca. (Chaica: “Pascari” nisha ninmi).
35 Chaita nincami, chai runapaj rinrincunaca, ñapish pascarircalla. C'allupish cacharirijpi, ña alli rimarcallami. 36 Chaitaca, ama piman huillachunmi, mandarca. Ashtahuanpish Pai ashtahuan jarcajpica, ashtahuanmi huashan huillanacurcacuna. 37 Chaita uyajcunaca, jatunta mancharishpa cushicushpaca: «Tucuitamari allita ruran. Rinrin mana uyajcunatapish uyajta ruranmari, shimi mana rimajcunatapish rimachinmari» nircacunami.


text:
Político peruano, nació en Trujillo el año de 1895 y murió en Lima de 1979. Nacido de una familia acomodada, se instruyó en las universidades de Lima y Londres. Ya como estudiante inició actividades políticas, concentradas en la idea de extender la educación a las clases trabajadoras. Su oposición a la dictadura de Laguia le llevó a la cárcel, de donde salió tras una huelga de hambre para exiliarse en México el año de1923 hasta 1930.
Perú suyumanta llaqta kamachiy hamut’aqqa Trujillo llaqtapi 1895 watapi paqarimurqan, wañupurantaqmi 1979 watapi. Qolqesapa wasipin paqarisqa, yachayninta hunt’aschispa Hatun Yachay Wasi Lima llaqta hinaspa Londres hawa llaqtapiwan. Huayna kasqanmanta pachan qallarisqa llaqta kamachiy hamut’aypi ruwayninta, chaymi yuyayninpi churasqa llaqta llank’aqkunapaq yachay wasipi yachaykuna mast’arikunanpaq. Hina kausapintaqmi Leguia kallpawan saruchasqa kamachisqanta hark’akusqan rayku wataywasipi weq’achirqan, hinapin ch’achayman qespichisqa kaspa México hawa llaqtaman ripuspa. 1923 watamanta 1930 wata kama.
Allí fundó en 1924 el APRA (Alianza Popular Revolucionaria), un partido populista de ideología nacionalista, antiimperialista y anticapitalista. Regresó al Perú tras el derrocamiento de Leguía, participando en las elecciones de 1931; pero la victoria le fue arrebatada por Sánchez Cerro, que lanzó la persecución del APRA, encarcelando a su líder; en 1933 Sánchez Cerro sería asesinado por un exaltado aprista.
Hinaypi 1924 wata kausaypi kamakuran APRA (Tukuy Huñuypi Pacha T’ikraqta), karqan hoq llapa llaqtapaq llank’aqta, qhapaq hinaspa qolqemanta qhawan llaqtakunamanta t’aqakuq runa huñuy. Perú llaqtamantaqmi kutimurqan Leguia kamachiy qaqapaqtin, haykuspa 1931 watapi llaqta ajllayman, ichaqa Sanchez Cerro qechupusqa suyu kamachiyninta, chaymanta yapamanta APRA qatikachasqa karqan, hamut’arun wataywasipi wesq’asqa kaspa; hina kausapin 1933 watapi Sanchez Cerro hoq phiña aprista makinpi. sipichikuyta tarisqa.
Se iniciaba así un largo periodo de persecuciones, coincidiendo con la sistemática vulneración de las libertades en el Perú del siglo XX: en 1936 tuvo que exiliarse de nuevo al ser anuladas las elecciones en las que había triunfado el candidato apoyado por el APRA; tras regresar a la actividad política en 1943, el golpe de Estado de 1948 le obligó a refugiarse en la embajada de Colombia en Lima, de donde no pudo salir hasta que en 1954 se le permitió exiliarse en México; volvió al Perú en 1957 y triunfó en las elecciones presidenciales de 1962, pero un nuevo golpe militar le impidió tomar posesión del cargo.
Khaynapin qallarirqan watan watan qatikachay, kikinchakuspa Iskay pachaq watakuna kausqapi, Perú suyuq runan cheqaq qatikukachasqa kaynin, 1936 watapitaqmi yapamanta hoq llaqtaman purimurqan ichaqa hoq ajllay yapamanta kaqtintaqmi yapamanta APRA umalliq kamachiqpaq ajllasqallataq kasqa, 1943 watapin ichaqa hoqmanta llaqta kamachiq kallpawan taraqan suyuta hoqmanta llaqta kamachiy hamut’aqta hawa llaqtaman, hinapin 1948 watapi yapamanta llaqtaq allaukan sarunchasqa hoqmanta kaqtin haykusqa Colombia llaqtaq Lima llaqtapi llank’anan wasiman, chaypitaqmi wesqasqa tiyasqa 1954 watakama hinapin Mexico hawa llaqtaman ripusqa, kutimuspa 1957 watapi, yapamanta llallispa suyu kamachiq kaspa 1962 ajllaypi, hinapin wallawisa kallpanwan yapamanta umalliq kayninta qolluchiranku.
Por fin, los buenos resultados obtenidos por el APRA en las elecciones legislativas de 1978 le convirtieron en presidente del Parlamento, pero murió poco después, sin llegar a ver el acceso a la presidencia de la República del aprista Dr. Alan García Pérez el año de 1985.
Khaynapitaqmi APRA 1979 aswan allin ajllay llalliyninpi Hatun Rimana Wasiq Umalliqnin karqan, hichaqtaqmi chikan kausayllapi wañunin tarparqan, manaña rikuspa Aprista Hamut’aru Alan Garcia Pérez 1985 watapi Perú suyuq umalliqnin kasqanta.


text:
12Diosta alabanayquipag juntacashgayquicho micushgayqui hörapis pengacuypagmi paycunaga lutancunata parlar cushishga asicachan. Waquinta yanapananpa trucanga quiquilanpagmi imatapis munapäcun. Wacpa caypa puritsishga tsaqui pucutay mana tamyashgannogmi paycunapaga yachatsicuyninpis manacaglapag caycan. Wayunanpag tiempunchöna caycarpis mana wayog yöranogmi paycunaga carcaycan. Tsay-nirag yörataga sapipita jitariycushgannogmi paycunapis infiernuman gaycushga cangapag.
FREE!
One App.
1218 Languages.


text:
1Huk mana allintan kay pachapi rikurqani, runakunapaq sasa kasqanta: 2Diosmi runaman qon qhapaq kaykunata, kaqniyoq kayta, respetasqa kaytapas, paypaqqa tukuy ima munasqanmi kan, ichaqa Diosmi mana munanchu chaykunawan paypa q'ochukunanta, aswanpas wak runan chaykunawanqa q'ochukun. Chaypas yanqan, khuyay llakikuymi. 3Runaqa pachak wawayoqña kanman chaypas, askha watataña kawsanman chaypas, unay watayoqña kanman chaypas, manataq allinkaqwan q'ochukunmanchu, manataq allin p'ampasqapaschu kanman chayqa, ñoqan nini: Sullusqa wawan chay runamantaqa aswan kusisamiyoq, nispa. 4Chay wawaqa yanqapaqmi hamun, tutayaqpitaq ripun, sutinpas laqhayaqpa pakasqanmi kapun. 5Manan intitapas rikurqanchu, imatapas yacharqanchu, chaywanpas chay runamantaqa sullusqa wawan aswan allintaraq samakunqa. 6Chay runaña iskay waranqa watata kawsanman manataq kaqninkunawanpas q'ochukunmanchu chayqa. ¿Manachu llapapas kaq cheqasllamantaq ripunku? 7Runaq tukuy llank'asqanqa mikhunallanpaqmi, chaypas manan yarqayninqa thasnukunchu. 8¿Imapitaq yachayniyoqqa mana yuyayniyoqmanta aswan allin? ¿Imatataq wakcha runaqa tarin, runamasinkunaq qayllanpi allintaña purin chaypas? 9Aswan allinmi ñawiwan rikuyqa yuyayllapi munapakuymantaqa. Chaypas yanqan, wayra hap'iykuy hinallan. 10Kunan kaqqa sutiyoqñan karqan, yachakuntaqmi imachus runaqa kasqanpas. Manan mayqen runapas paymanta aswan atiyniyoqwanqa churanakuyta atinchu. 11Cheqaqtapunin askha rimasqapiqa yanqa askha thawtiykuna kallantaq. Chaywanpas, ¿imatan runaqa tarin? 12Chay hinaqa, manan pipas yachanchu imachus yanqa kawsaynin p'unchaykunapi runaq allinninpaq kasqanta, chaykunapin payqa llanthu hinalla kawsan. Chayri, ¿pitaq runaman willanqa imachus wañusqan qhepata kay pachapi kananta?
Copyright
Learn More


text:
1Noqan Señorninchis Jesucristopa apostolnin Pedro kani. Chaymi kay cartata escribimuykichis llapallaykichis kay provincia lawkunapi ch'eqesqa tiyaqkunaman: Ponto lawpi, Galacia lawpi, Capadocia lawpi, Asia lawpi, hinallataq Bitinia lawpi tiyaqkunamanwan ima. 2Dios Taytanchisqa ñawpaqmantapacharaqmi qankunataqa ña reqsisurankichishña. Chayraykun payqa qankunata akllasurankichis, wawankuna kanaykichispaq. Saynallataqmi Santo Espiritupas yanapashasunkichis, amaña huchapi kawsaspa, aswan Jesucristota kasukuspa kawsanaykichispaq. Saynallataqmi Jesucristopas yawarninwan llapallan huchaykichiskunamanta limpiasunkichis. Chaymi noqaqa Diosmanta mañakushani, qankunata tukuy imapi yanapaspa, hawkallata kawsachisunaykichispaq. 3Alabasqa kachun Señorninchis Jesucristopa Dios Taytanqa. Paymi ancha khuyakuq kaspan, Señorninchis Jesucristota wañusqanmanta kawsarichispan, mosoq kawsayta qowaranchis, payllapiña allinta confiaspa kawsananchispaq. 4Saynata ruwaspanmi, Diosqa llapallan prometewasqanchis herencianchistaqa qowasunchis. Chay mana ismuq, hinallataq mana hayk'aq tukukuq herencianchistan Diosqa cielopi waqaychashan. 5Qankunaqa Diospin creeshankichis. Chaymi Diosqa atiyninwan waqaychasunkichis, salvasqa kanaykichispaq. Chaytan Diosqa nisqanman hina tukukuy p'unchawpi cumplinqa. 6Chayraykuyá qankunaqa ancha kusisqallapuni kawsaychis, chikan tiempollapaq tukuy clase sasachakuykuna hamusuqtiykichispas. 7Qankunapa iñiyniykichisqa ancha valorniyoq qori hinan. Imaynan chay qorita ninaman churanku, allin kasqanta otaq mana allin kasqanta yachanankupaq, saynan Jesucristopi iñisqaykichispas probasqa kanqa tukuy problemakunawan. Sichus tukuy problemakuna hamusuqtiykichis, mana ishkayaspa, Jesucristopi confiankichis chayqa, qankunapa iñiyniykichismi chay tukukuq qorimantapas aswan más allinraq kanqa. Saynata kawsaqtiykichismi, Jesucristo kay pachaman kutimuspa, qankunata anchata alabaspa, hatunchasunkichis. 8Qankunaqa Señorninchis Jesucristotan mana hayk'aq rikushaspaykichispas, anchatapuni khuyakuspa, paypi creeshankichis. Chaymi anchata kusikuspa kawsashankichis. Chay kusikuyqa ancha sumaqmi; palabrallanchiswan imayna kasqanta mana niy atiyraq. 9Chaymi qankunaqa salvasqa kankichis, Diospi creesqaykichisrayku. 10Diosmanta willakuq profetakunan ñawpaq tiempokunapi allinta estudiaspanku willakuranku, kay pachapi runakunata Dios anchata khuyakuspa salvawananchismanta. 11Chaymi Jesucristo manaraq kay pachaman hamushaqtin, paypa Espiritun chay profetakunaman yachachiqtin, paykuna willakuranku Diosmanta Hamuq Salvador imayna ñak'arinanmanta, hinallataq ñak'arisqanpa qepantapas hatunchasqa kananmantawan ima. Chay profetakunan yachayta munaranku, pis chay Salvador kasqanmanta, hinallataq hayk'aq hamunanmantawan ima. 12Ichaqa chay profetakunapa willakusqankuqa manan paykunapa tiemponkupaqchu karan, aswanqa noqanchispa tiemponchispaqmi. Chaytan Diosqa paykunaman entiendechiran ashka watakuna antestaraq. Chay allin willakuytan Jesucristomanta yachachikuqkunaqa chayraq qankunaman willasurankichis, cielomanta hamuq Santo Espiritupa ancha atiyninwan. Chay willakuykunatan cielopi angelkunapas yachaytapuni munanku. 13Chayraykuyá qankunaqa listolla kaspaykichis, allintapuni piensaspaykichis imatapas ruwaychis, saynapi sapa kutin allin kaqta ruwaspa kawsanaykichispaq. Saynata kawsaspayá, Señorninchis Jesucristopi allinta confiaspa, kayta yuyaychis: payqa kutimuspanmi, ancha kusikuywan qankunata chashkispa, salvasunkichis. 14Qankunaqa Señorninchis Jesucristomanta allin willakuykunata manaraq yachashaspaykichisqa, tukuy ima munasqaykichis millay huchakunata ruwaspan kawsarankichis. Kunanqa Diospa cheqaq wawankuna kasqaykichisraykuyá, Diosta allinta kasukuspa kawsaychis. 15Imaynan Diospas mana ni ima huchayoq ch'uya; saynayá qankunapas tukuy huchakunamanta ch'uyanchasqa kaychis. 16Ichaqa Bibliapin khayna escribisqa kashan: “Noqaqa mana ni ima huchayoq ch'uyan kani; saynallataqyá qankunapas tukuy huchamanta karunchakuspa ch'uya kaychis”, nispa 17Diosqa pimanpas mana sayapakuspallan, llapallan runakunata juzganqa. Chaymi Diosqa runakunapa ruwasqanman hina, castiganqa otaq premionta qopunqa. Saynaqa sichus qankuna ninkichis: “Papayqa Diosmi” nispa chayqa, Diosta allinta respetaspa, forastero runakuna hina sapa p'unchaw kay pachapi kawsaychis. 18Ichaqa Diosta mana kasukuq ñawpaq abueloykichiskunapa yachachisusqaykichisman hinallan qankunaqa ñawpaqta kawsarankichis. Saynata mana imapaq valeq huchapi kawsashaqtiykichismi, qankunataqa Dios salvasurankichis. Saynataqa salvasurankichis manan kay pachapi tukukuq qoriwan nitaq qolqewan pagaspachu, 19aswanqa Señorninchis Jesucristopa ancha valeq yawarninwanmi. Paymi cruzpi sacrificasqa wañuran, mana ni ima faltayoq cordero hina. 20Diosqa kay pachata manaraq unanchashaspanmi, Wawan Jesucristota destinaran, noqanchispa rantinchispi wañunanpaq. Chaymi Señorninchis Jesucristoqa tiempo cumplikuqtin kay pachaman hamuran salvawananchispaq. 21Hinaspapas Diosmi Jesucristotaqa wañusqakuna ukhumanta kawsarichimuspa, hatuncharan, saynapi Diospi qankuna creenaykichispaq, hinallataq mana ishkayaspa, paypi allinta confianaykichispaq ima. 22Chaymi kunan qankunaqa Santo Espiritupa yanapayninwan Diospa cheqaq willakusqanta kasukuspa, tukuy huchakunamanta karunchakuspaykichis, ch'uyanchasqa sonqoyoqña kaspa, creyentepura cheqaqta khuyanakushankichis. Chayraykuyá qankunaqa tukuy sonqoykichiswan aswan mastaraq sumaqta khuyanakuspa kawsaychis. 23Qankunaqa mosoqmantan nacerankichis (Jesucristopi creesqaykichisrayku). Chay mosoqmanta naceyqa manan kay pachapi tayta mamaykichismantachu; aswanqa Diospa palabranta uyarisqaykichisraykun. Diospa palabranqa wiña-wiñaypaqmi; hinaspapas mana hayk'aq tukukuqmi. 24Bibliapin nin khaynata: “Llapallan runakunaqa qora hinallan. Runakunapa atiyninpas, hinallataq yachayninpas qorapa t'ikan hinallan. Qoraqa ch'akipullanmi; t'ikanpas wishñikullanmi. 25Ichaqa Diospa palabranmi wiña-wiñaypaq; hinaspapas mana hayk'aq tukukuq”, nispa Diospa chay palabranmi allin willakuyqa. Chaytan (Señorninchis Jesucristomanta) willakuqkuna qankunaman willasurankichis.
Copyright
Learn More


text:
1Señor Diosmi niwarqan: 2Qan, runaq churin, llaqta-masiykikunata niy: Huk suyu contra awqata apamuqtiymi, chay llaqta runakuna paykuna ukhumanta llaqta qhawaqta akllakunqa, 3hinan chay llaqta qhawaqqa awqanpa soldadonkuna qayllaykamuqta rikuspa, trompetanta tocanqa runakunaman uyarichinanpaq. 4Trompetaq waqasqanta uyarishaspa mana kasukuqtaqa awqanmi chayarqamuspa sipirqapunqa, ichaqa pay kikillanpunin wañunanpaqqa huchayoq kanqa. 5Trompeta waqaqta uyarishaspa mana kasukuqqa, pay kikillanpunin wañusqanmanta huchayoq kanqa. Uyarispa kasukuqqa manan wañunmanchu karqan. 6Chay qhawaqtaqchus llaqtanman awqanpa chayamusqanta rikushaspa, trompeta tocaywan runaman mana willanmanchu chayqa, awqaq mayqen wañuchisqanpas kikinpa huchanmantan wañunqa, ichaqa chay runaq wañusqanmantaqa qhawaqtan huchachasaq, nispa. 7Runaq churin, qantan Israel llaqta qhawaqta churarqayki. Qanmi willamusqaykunata makilla uyarinki, hinaspan Israel runakunaman nimusqaykunata willanki. 8Huk huchasapata niyman: Yaw, huchasapa, wañunkipunin, nispa, chay runamantaq mana willawaqchu huchanta saqepunanpaq chayqa, chay runaqa wañunqan kaq huchanpi. Ñoqataq ichaqa wañusqanmanta qanta huchachasqayki. 9Qantaqchus chay huchasapaman huchanta saqepunanpaq willanki, paytaq mana kasukunqachu chayqa, kikin huchallanpin wañupunqa, qantaq ichaqa mana huchachasqañachu kanki, nispa. 10Qan, runaq churin, Israel runakunata niy, qankunaqa nishankichis: Ñoqanchisqa kashanchis millay huchanchiskunaq ñit'iykusqanmi. Chayraykun kawsayninchispi t'awiykapushanchis. ¿Imaynatapunitaq kawsaytari atisun? nispa. 11Chay hinaqa niy, Apu Señor Diosmi nin: Sutiyrayku juraspan nini, manan munanichu huchasapaq wañunanta, aswanmi huchankuta saqepuspa kawsanankuta munani. Qankunapas, Israel runakuna, millay huchaykichista wikch'upuspa ñoqaman kutirikampuychis. ¿Imanaqtintaq huchaykichispiri wañuwaqchis? nispa. 12Qan, runaq churin, llaqta-masiykikunata niy: Chanin runachus huchallikunqa chayqa, ñawpaq chanin kasqanwanqa manan qespisqachu kanqa. Kaqllataqmi huk millay huchasapapas saqepunqa millay kayninta chayqa, ñawpaq millay-kayninmantaqa manan wañunqachu. Chanin runapas huchallikunqa chayqa, ñawpaq chanin-kayninqa manan valenchu kawsashanallanpaq. 13Ñoqataq niyman chanin runata: Kawsankin, nispa, paytaq chanin-kayninman hap'ipakuspa, mana allinkunata ruwapunqa chayqa, ima allin ruwasqankunapas mana valeqmi kapunqa, aswanpas wañullanqapunin mana allin ruwasqankunamantaqa. 14Huk huchasapa runatachus niyman: Cheqaqtapuni huchaykimanta wañunki, nispa, chay runataq hucha ruwayta saqepuspa allinkaqta chaninkaqtawan ruwapunman chayqa, kawsanqapunin. 15Kutichipunmantaq manumanta ima hap'isqatapas suwakusqanmantapas, kawsananpaq kamachikuy simiytapas hunt'allanmantaq, lliw huchallikuykunatapas saqepunmantaq chayqa, cheqaqtapunin mana wañunqachu. 16Allin kaqtataq chaninkaqtawan ruwapunqapas chayqa, kawsallanqapunin, ñawpaq millay hucha ruwasqankunapas manañan yuyarisqañachu kanqa. 17Chaywanpas llaqta-masiykikunaqa ninkun: Señor Diospa ruwasqankunaqa manan chaninchu, nispanku, ichaqa paykunan mana chanin ruwaqkunaqa kashanku. 18Huk chanin runataq chanin-kayta saqepuspa mana allinkunata ruwapunman chayqa, wañullanqapunin ruwasqanmantaqa. 19Huk huchasapa runataqchus millay kayninta wikch'upuspa allinkaqta chaninkaqtawan ruwapunman chayqa, kawsallanqapunin. 20Chaywanpas, Israel runakuna, qankunaqa nishallankichispunin: Señor Diospa ruwasqankunaqa manan chaninchu, nispaykichis. Ñoqataqmi qankunata ruwasqaykichisman hina juzgasqaykichis, nispa. 21Kamachi-kaypaq apachikusqaykumanta chunka iskayniyoq wataq chunka killanpa phisqakaq p'unchayninpin huk ayqekuq runa Jerusalenmanta chayamurqan, hinaspan willawarqan: ¡Jerusalenmi awqakunaq makinman urmaykun! nispa. 22Ayqekuq runaq chayamunan ñawpaq ch'isin ñoqata Señor Diosqa llamiykuwarqan. Hinan tutamanta runa chayarqamuqtinpacha upa-kayniymanta Señor Diosqa rimarichiwarqan. 23Chaymantataq Señor Diosqa niwarqan: 24Runaq churin, Israel suyuq raqay-raqayninpi tiyaq runakunan kay hinata rimakuspa purishanku: Hinaña Abrahamqa sapallan karqan chaypas, suyuntin hallp'an paypaqa karqan. Ñoqanchisqa askhamá kanchis, chay hinaqa, llapanmi ñoqanchispa, nispanku. 25Chayrayku paykunata niy, Apu Señor Diosmi nin: Qankunaqa aychatan yawarnintinta mikhunkichis, idolokunatan yupaychankichis, runakunatan wañuchinkichis. ¿Chaychu suyuntintaraq hap'ikapuyta munankichis? 26Qankunaqa maqanakuq, usqhaylla phawariq, cheqnikusqaykuna ruwaq, llapallaykichis runa-masiykichispa warminwan wasanchaqkunan kankichis. ¿Chay hina runachu suyuntinta hap'ikapuwaqchis? nispa. 27Nillaytaq: Apu Señor Diosmi nin: Sutiyrayku juraspan nini, chay raqay-raqaypi tiyaq runakunapas wañuchisqan kallanqakutaq, wak pampakunapi tiyaqkunatataqmi salqa animalkuna mikhupunqa. Qaqa wasikunapi pakakuqkunatataqmi onqoywan wañuchisaq. 28Suyutaqa llapantapunin purunyachipusaq, uma hoqarichiq kallpantapas chinkachisaqpunin. Israelpa orqonkunapas ch'inmi kapunqa, manapunin pillapas chaynin puriqqa kanqachu. 29Millay p'enqay huchallikusqanmanta kay suyuta llapanta purunyachiqtiymi, reqsiwanqaku ñoqa Señor Diosqa kasqayta, nispa. 30Nillawarqantaq: Qan, runaq churin, llaqta-masiykikunan qanmanta rimanku perqa k'uchukunapi, wasi punkukunapi. Hukmanta huktaq asikuspa ninakunku: Hamuychis, uyarisun ima willakuychá Señor Diospa kashan chayta, nispa. 31Hinaspan llaqtay hamuspa uyariq chimpaykamusunkiku, imaynan parlasqaykitaqa uyariq hamullankupuni chay hinata, ñawpaqeykipin tiyaykunku, ichaqa manan kasukunkuchu. Paykunaqa simillankuwanmi ñoqamanta sumaqta rimarinku, sonqonkuwantaq ichaqa qolqellatapuni munapakushanku. 32Paykunaqa sumaq takiqta, munay kunkawan takiqta, allin arpa tocaqta hinallan qhawarisunkiku. Rimasqaykitapas uyarinkun, ichaqa manan ruwaytapuniqa munankuchu. 33Chaywanpas lliwpunin hunt'akunqa, hunt'akuqtintaqmi yachanqaku paykuna ukhupi huk profeta kasqanta, nispa.
Copyright
Learn More


text:
15Y mare' can ja-va re Jesucristo re nisamajin re c'ac'a trato re xuban re Dios kaq'uin yoj. Y mare' re je'vayon roma re Dios chin ye'oc riq'uin reja', c'o qui-herencia chila' chicaj, roma ja quire' rubin, y re herencia re' chin nojel tiempo. Yoj re yojc'o chupan re tiempo re', c'o ka-herencia chila' chicaj, y quire' chuka' re kavinak re xe'c'ue' chupan re tiempo chin re nabey trato. Re Jesucristo xcom chuka' pa qui-cuenta reje', chin che xe'colotaj chach re quimac.
FREE!
One App.
1218 Languages.


text:
1Chaymi rey Agripaqa Pablota nirqan: –Qan kikiyki rimarikuy, nispa. Hinan Pabloqa makinta hoqarispa defiendekuyta qallarirqan: 2–Reyníy Agripa, kusisqan kashani tukuy imaymanamanta judío runakunaq huchachawasqanmanta kunan qayllaykipi defiendekunaypaq kashaspa. 3Judío runakuna ukhupi lliw costumbremantapas churanakuy kaqkunamantapas qanmi astawanraqqa yachanki, chaymi valekuyki pacienciawan uyariykuwanaykipaq. 4Huch'uy kasqaymantapachan suyuypipas Jerusalén llaqtaypipas kawsayniytaqa llapa judío runakuna yachanku. 5Paykunaqa yachallankutaqmi qallariymantapacha fariseo kaspa, Diosta yupaychayniykupi aswan hunt'aq t'aqaman hina kawsasqayta. Chaymanta rimariyta munaspaqa kikinku rimarichunku. 6Kunanqa ñawpa taytaykuman Diospa prometesqanta suyakusqayraykun juzgasqa kanaypaq kaypi kashani, 7chay prometesqa hunt'akunantan Israelpa chunka iskayniyoq ayllunkunapas suyakushanku, tuta-p'unchay tukuy sonqo Diosta yupaychaspa. Reyníy Agripa, chay suyakuyllamantan judío runakunaq huchachasqan kashani. 8¿Imanaqtintaq qankunaqa mana creeyta munankichischu wañusqakunata Diospa kawsarichimunanta? 9Ñawpaqtaqa ñoqapas yuyaykurqanin Nazaret llaqtayoq Jesús contra imaymana ruwayta. 10Chay hinatapunin Jerusalén llaqtapipas ruwarqani, sacerdote umallikunaq kamachisqanmi Jesuspi iñiqkunata askhata carcelkunaman wisq'arqani, wañuchishaqtinkupas ñoqaqa “allinmi” nirqanin. 11Askha kutitaqmi llapan sinagogakunapi paykunata muchuchispay Señor Jesusta negachirqani. Paykuna contra sinchi k'arakta phiñakuspaymi maskharqani karu llaqtakunapipas. 12Chayta yuyaykuspan sacerdote umallikunaq kamachisqan kaspa Damasco llaqtaman risharqani. 13Ichaqa, reyníy, chawpi p'unchayta ñanta rishaspaymi hanaq pachamanta k'anchayta rikurqani, inti k'anchaymantapas aswan k'anchaqtaraq, chay k'anchaymi puriq-masiykunatawan k'anchaykuwarqan. 14Hinan llapayku pampaman urmarqayku, ñoqataq hebreo rimaypi huk kunkata uyarirqani: ¡Saulo! ¡Saulo! ¿Imanaqtinmi qatiykachawanki? Kikiykitan nanachikunki t'urpunata hayt'aykachaspaykiqa, nispa, nishaqta. 15Chaymi ñoqaqa nirqani: Señor, ¿pitaq kanki? nispa. Hinan chay kunkaqa niwarqan: Ñoqaqa qatiykachasqayki Jesusmi kani. 16Sayariy, kamachiy kanaykipaqmi ñoqaqa rikhuriyki, kunan rikusqaykitapas qhepa p'unchaykunapi rikuchisqayki chaykunatapas willakunaykipaq. 17Ñoqan waqaychasqayki judío runakunamantapas mana judío runakunamantapas. Paykunaman rinaykipaqmi kunan kamachiyki, 18ñawinkuta kicharimunaykipaq, laqhayaqmanta k'anchayman lloqsinankupaq, Satanaspa munaychakuyninmantapas Diosman kutirikunankupaq. Ñoqapi iñisqankuraykun huchanku pampachasqa kanqa, Diospa akllakusqankunawan kuska herenciata chaskinankupaq, nispa. 19Chayraykun reyníy Agripa, hanaq pachamanta Jesuspa kamachiwasqanta kasukurqani. 20Chaymi ñawpaqtaqa Damasco llaqtapi, chaymantataq Jerusalén llaqtapipas, Judea provinciantinpipas, mana judío runakunamanpas willarqani: Huchata saqepuspa Diosman kutirikuychis, allinkunata ruwaspa Diosman kutirikusqaykichista rikuchiychis, nispa. 21Chay hawan judío runakunaqa Dios yupaychana wasipi hap'iwaspa wañuchiytapuni munawarqanku. 22Ichaqa Diospa yanapayninwanmi kunankama huch'uymanpas hatunmanpas Diosmanta willashani. Profetakunaqpas Moisespapas imachus kananta nisqallankutan rimani. 23Paykunan nirqan: Cristoqa ñak'arispan wañunqa, hinaspan ñawpaqkaq kawsarimpuq kanqa, Diospa k'anchaynin chayamusqanta judío runakunamanpas mana judío runakunamanpas willananpaq, nispanku, nispa. 24Pablo defiendekuspa chaykunata niqtinmi Festoqa kunkayoqta nirqan: –Pablo, waq'ayarqonkin, sinchi yachayniykin waq'ayachisunki, nispa. 25Chaymi Pabloqa nirqan: –Manan waq'achu kashani, ancha respetasqa Festo, aswanmi allin chayasqa cheqaq simikunata rimashani. 26Rey Agripaqa chaykunata yachanmi, chaymi paypa ñawpaqenpi sut'itapuni rimashani. Lliw chaykunata paypa yachasqantaqa yachanin, chaykunaqa manan pakapichu ruwasqa karqan. 27Reyníy Agripa, ¿creenkichu profetakunaq nisqanta? Yachanin creesqaykita, nispa. 28Hinan Agripaqa Pablota nirqan: –¿Pisi tiempollapichu cristianoman tukuchiwankiman? nispa. 29Chaymi Pabloqa nirqan: –Dios munachun, pisi tiempopipas unaypipas, ama qanllachu, aswanqa kunan lliw uyariwaqniykunapas Jesucristopi ñoqa hina iñiq kanaykichista, kay hina watasqa kayllata amaqa, nispa. 30Chaykunata Pablo niqtinmi rey Agripaqa sayarirqan, hinallataq kamachikuq Festopas Berenicepas paykunawan tiyaqkunapas sayarirqanku. 31Hinaspan wakllaman anchhurispanku ninakurqanku: –Kay runaqa manan imatapas wañunanpaq hinaqa ruwasqachu, manallataqmi presopas kanmanchu, nispa. 32Agripataq Festota nirqan: –Kay runataqa kacharipusunmanmi karqan, manachus Roma rey Cesarpa juzgananpaq mañakunman karqan chayqa, nispa.
Copyright
Learn More


text:
Apocalipsis 16Mushuj Testamento Diospaj Shimi (MTDS)
Copacunamantami jatun llaquicunata tallishca
16 Chai q'uipaca, Diospaj huasi ucumanta chai canchis angelcunataca: «¡Richij, Taita Dios p'iñarishpa cachashca jatun llaquicunata chai copacunamanta allpapi talligrichij!» nishpa, sinchita caparijtami uyarcani.
2 Shina nijpimi, punta ángel rishpaca, copapi pai charicushca llaquitaca, allpa pachapi tallirca. Chaita tallijpica, manchanana animalpaj marcata chasquishpa, paiman rijchajta rurashcata adorajcunapaj tucui aichapimi, aichata ismuchij ungüi japishpa, jatunta nanachij chupucuna llujshirca.
3 Chaipaj cati angelca, mama cucha yacupimi, pai charicun copapi tiyacuj llaquitaca tallirca. Chaipi tallijpica, huañuchijpi yahuar llujshicuj shinami, chai cucha yacuca yahuar tucurca. Chaimantami, chai cucha yacupi imalla causajcunaca, tucui huañurca.
4 Ishquipaj q'uipa angelca, purij jatun yacu huaicucunapi, pugyu yacucunapimi pai charicun copapi tiyacuj llaquitaca tallirca. Chai yacucunapish, tucuimi yahuar tucurca. 5 Chai q'uipaca, yacucunata mandaj ángel cashna nicujtami uyarcani:
«Mandaj Dioslla, Can jucha illaj Diosca,
cunanpish, sarunpish Canllatajmi cangui.
Canca, llaquichinataj cajta ricushpami, cashna llaquichishcangui.
6 Paicunaca, Cambajlla cajcunatapish,
Can Dios ima nishcata huillajcunapaj yahuarta jichashcamantami,
Canpish paicunamanca yahuarta ubyachishcangui,
paicunaca chaita chasquinatajmi carca» nircami.
7 Altarmantapish maijantajshica:
«Tucuita Rurai Tucuj Mandaj Dioslla,
Canca cashcata rurajmi cangui.
Chashna cashpami, llaquichinataj cajta ricushpa,
cai llaquicunataca cachashcangui» nijtami uyarcani.
8 Quimsapaj cati angelca, pai charicun copapi tiyacuj llaquitaca, intipimi tallirca. Inti ashtahuan rupashpa gentecunata rupachi tucuchunmi, chaipi tallirca. 9 Chaimanta inti manchanayajta rupachijpimi gentecunaca, chai llaquicunata cachacuj Diospaj shutita c'amircacuna. Manataj Paiman cutirishpa, Paita sumajyachircacunachu.
10 Chuscupaj cati angelca, pai charicun copapi tiyacuj llaquitaca, manchanana animalpaj jatun tiyarinapimi tallirca. Chaipi tallijpica, manchanana animal mandacunmi tucui amsayarca. Gentecunapish nanaihuanca, c'allutami canirircacuna. 11 Chupucunamanta manchanayaj nanaihuan cashpami, jahua pacha Taita Diosta p'iñashpa c'amircacuna. Paicuna millaita ruracushcatapish manataj saquircacunachu, manataj Diospajman cutirircacunachu.
12 Pichcapaj cati angelca, pai charicun copapi tiyacuj llaquitaca, Éufrates shuti jatun yacupimi tallirca. Chai jatun yacuca, tucuimi chaquirirca. Jatun mandajcuna inti llujshin ladomanta shamuchun, ñan allichishca cachunmi chashnaca chaquirirca.
13 Chai q'uipaca, dragonpaj shimimantapish, manchanana animalpaj shimimantapish, llulla huillajpaj shimimantapish, mapayachij quimsa espiritucunami llujshirca. Chaicunaca, sapocunaman rijchajmi carca. 14 Chaicunaca, señalcunata ruraj supaicunapaj espiritucunami. Chaicunami, Tucuita Rurai Tucuj Diospaj jatun punllapi jatun macanacuiman tandachingapaj, tucui cai pachapi mandacujcunapajman rircacuna.
15 «¡Riquichij, ñucaca cancuna mana yuyashcapimi, shuhua shina shamusha! Maijanpish paipaj churanata mana mapayachishpa, ñuca shamunata chaparacujca achcatami cushicunga. Chai churanata churashca cashpaca, mana lluchulla pinganayaj purina tucungachu.»
16 Chai millai espiritucunaca, tucui mandajcunatami hebreo rimaipica, Armagedón nishcaman tandachircacuna.
17 Sujtapaj cati angelca, pai charicun copapi tiyacuj llaquitaca, huairapimi tallirca. Chaipi tallijpica, jahua pacha Diospaj huasi ucupi caj, jatun tiyarinamantami: «¡Ñami tucuchishca!» nishpa, sinchita rimashca uyarirca. 18 Chashna nijpica, manchanayajta relampashpami huajyarca, c'ulun nirca. Jatun allpa chujchuipishmi tiyarca. Chai shinataj sinchi allpa chujchuica, gentecuna cai pachapi causai callarishcapachamanta, manaraj tiyarcachu. 19 Chai allpa chujchuipimi, chai jatun puebloca quimsapi chaupirirca. Shujtaj llajtacunapi tiyaj pueblocunapish, t'unirishpa urmarcami. Chai punllami Taita Diosca, Babilonia shuti jatun pueblotapish jatunta p'iñarishpa yuyarishpaca, jayaj vinota ubyachirca. 20 Yacu chaupipi tiyaj tucui llajtacunapish, jatun urcucunapish ima mana ricurircachu. 21 Jahua pachamantaca, quimsa arroba shinata llashaj jatun runducunami gentecunapaj jahuapi urmarca. Chai jatun runduhuan achcata llaquichishcamantaca, gentecunaca Taita Diosta p'iñashpa c'amircacunami.


text:
1¡Mana tantyacog runacuna! Nogansi-raycu Jesucristo cruzcho wanushganta tantyaycäsiptëga ¿pitä gamcunata pasaypa criyisiyäshushcanqui lutan yachasicuyta chasquicuyänayquipä? 2Nishgäta shumag tantyacuyay. Gamcunaga manami Moisés guelgashgan leycunata cumplirsu Santu Espirituta chasquicuyashcanqui, sinöga Jesucristuman yäracur ali wilacuyninta chasquicuyashgayquipitami. 3Tayta Diosninsipa naupanman chäyänayquipä Santu Espirituta chasquicuycarga ¿imanirtä cananga yarpaycäyanqui Moisés guelgashgan leycunata cumplirrä Tayta Diospa naupanman chäyänayquipä cayashgayquita? 4Sayno yarparga ¿walälasurä Santu Espirituta chasquicuyashcanqui? Manachi sayno manacagman churaycuyanquimansu. 5¿Say leycunata cäsucuyashgayquipitasurä Tayta Diosninsi Santu Espirituta goyäshushcanqui? Saynöpis ¿leycunata cäsucuyashgayquipitasurä Santu Espíritu yanapaycäshunqui milagrucunata rurayänayquipä? Manami leycunata cäsucuyashgayquipitasu Santu Espirituta chasquicuyashcanqui, sinöga Jesucristuman yäracur ali wilacuyninta chasquicuyashgayquipitami. 6Tayta Diosninsiman yäracur pay promitishgancunata cumplinanpä cashganta criyishganpitami Abrahamtapis jusancunata perdonar jusaynagtana chasquergan. 7Abraham yäracushganno nogansipis Tayta Diosninsiman yäracorga maygan casta carpis paypa castanmi caycansi. 8Abrahamta Tayta Diosninsi promitergan: “Gampita miragpitami pï-may runacunapis bendicionta chasquiyangapä” nirmi. Say promitishganta Tayta Diosninsi cumpliycan mana Israel runacunatapis Jesucristuman yäracogcunataga jusancunapita perdonarmi. 9Abraham yäracushganno nogansipis Tayta Diosninsiman yäracorga Abraham bendicionta chasquishgannömi bendicionta chasquiycansi. 10Moisés guelgashgan leycunapäga Tayta Diosninsipa palabranchöpis caynömi guelgaraycan: “Leycunata lapanta mana cumplerga maldicionädu casun.” Sayno captinmi say leycunata lapanta mana cumpleg cäga pipis salvacongasu. 11Say leycunata lapantaga pipis cumpliyta mana camäpacuptinmi Tayta Diosninsiman yäracogcunala perdonash caycäyan. Sayno cananpämi Tayta Diosninsipa palabrancho cayno guelgaraycan: “Tayta Diosman yäracog caglami salvash cangapä.” 12Saynölami mastapis nican: “Leycunata cumplegcunaga lapan leycunata mana pantaypa cumpliyäsun.” 13Sayno niptinmi Moisés guelgashgan leycunata lapanta cumpliyta mana camäpacur lapansipis maldicionädu caycargansi. Saymi Tayta Diosninsipa surin Jesucristuta cachamorgan nogansipa trucansi maldicionädu runano cruzcho wanunanpä. Tayta Diosninsipa palabranchöpis caynömi nican: “Jusayog cagcunaga guerucho warcuypa wanusish car maldicionädumi caycan.” 14Jusaynag carpis Jesucristo cruzcho sayno wanorgan Abrahamta Tayta Diosninsi promitishgan bendicionta Israel runacunapis mana Israel runacunapis chasquir salvacuyänanpämi. Saymi Jesucristuman yäracur lapansipis Tayta Diosninsi promitishgan Santu Espirituta chasquicushcansi. 15Waugui-panicuna, musyayashgansinöpis runacuna conträtuta rurar rmaptenga wanushganyag cumplinanpämi say conträto caycan. Say rmashgan conträtutaga juc conträtuta rurarpis manami trucasinsu ni mana välishganta ninsu. Saypa trucanga say punta rurashgan conträtoga imayyagpis cumplinanpämi caycan. Saynölami Tayta Diosninsi Abrahamwan conträtuta rurashganpis caycan. Paywan rurashgan conträtutaga Tayta Diosninsi imayyagpis cumplengapämi. 16Abrahamwan conträtuta rurashganpitaga chuscu pachac quimsa chunca (430) wata guepatarämi Israel runacunawan Tayta Diosninsi conträtuta rurargan. Say conträtuta rurargan leycunata Moisesta tantyasishpanmi. Abrahamwan rurashgan conträtuta imaypis cumplinanpä caycaptenga Moisés guelgashgan leycuna say conträtuta manami manacagman churashgasu. Tayta Diosninsi promitishganga Abrahampä y paypita miragpäwanmi cargan. Tayta Dios manami nishgasu Abrahampita lapan miragcunaga promitishganta chasquiyänanpä cayashganta, sinöga paypita mirag juclayla chasquinanpä cashgantami. Pï chasquinanpä cashganta Abraham mana musyaptinpis nogansimi isanga musyansi Jesucristupä sayno nicashganta. 18Saynöpami Jesucristuta chasquicur nogansipis Tayta Dios promitishganta chasquinsi salvash canansipä. Sayno caycaptenga manami Moisés guelgashgan leycunata cumplishgansipitasu salvacionta chasquinsi, sinöga Abrahamta promitishganta Tayta Diosninsi cumplishganpitami. Moisés guelgashgan leycunata cumplishgansipita salvacunansipä captenga Tayta Diosninsi promitishganpis walälami canman cargan. 19Sayno captenga ¿imapätä Moisesta Tayta Diosninsi leynincunata entregargan? Say leycunata Tayta Diosninsi Moisesta entregargan runacuna tantyacur mana jusalicuyänanpämi. Sayno captinpis Tayta Dios promitishgan salvador shamushganyaglami say leycunata runacuna cäsucuyänanpä cargan. Say leycunata Moisesta entregananpäga angilcunalatami Tayta Diosninsi cachamorgan. 20Abrahamta promitirmi isanga angilcunata cachamunanpa trucan quiquin Tayta Diosninsi parlapargan. 21Sayno caycaptenga ama yarpäshunsu Moisés guelgashgan leycuna mana ali cashganta o Tayta Dios promitishgancunata leycuna manacagman churashganta. Moisés guelgashgan leycunaga alimi caycan. Sayno captinpis say leycuna manami salvamänansipäsu caycan. Salvamänansipä captenga say leycunata cumplir salvacushwanmi cargan. 22Tayta Diospa palabrancho nican lapansipis jusayog car Tayta Diosta mana cäsushgansitami. Sayno caycaptenga Jesucristuta chasquicur payman yäracushgarämi Tayta Diosninsi promitishganno salvamansi. 23Ashmagninpa maquinman surinta rïcu runa churashgannömi naupata Israel runacunatapis Tayta Diosninsi churargan Moisés guelgashgan leycunapa munayninman. Sayno churargan mana jusalicuyänanpä y Jesucristo shamuptin payta chasquicur salvacuyänanpämi. Wamra shacsharcur ashmag runapa maquincho manana cashgannömi Jesucristuta chasquicur say leycunapa munayninchönasu caycansi, sinöga Jesucristupa maquinchönami. 26Waugui-panicuna, Jesucristuta chasquicur payman yäracurnami cananga lapansipis Tayta Diosninsipa wamrancunana caycansi. 27Saynöpis bautizacushpansimi Jesucristupa maquinchöna caycansi pay cawashganno nogansipis cawanansipä. 28Saymi Israel runa carpis mana Israel runa carpis, ashmay carpis mana ashmay carpis, olgu carpis warmi carpis Jesucristuta chasquicushna carga Tayta Diosninsipa wamranna caycansi. 29Saynöpis Jesucristuta chasquicorga Abrahampa castannami caycansi. Castan carmi Abrahamta promitishgancunata nogansipis chasquiycansi.
Copyright
Learn More


text:
1 Corintios 6Mushuj Testamento Diospaj Shimi (MTDS)
Crijcunapura p'iñanacujpica crijcunallatajmi allichina
6 Cancunapura maijancuna imamanta p'iñanacujpica, ¿imapajtaj Diosmanta mana yachajcunaman huillagringuichij? Paicunapajman rinapaj randica, Diospajlla cajcunamanmari huillana canguichij. 2 Diospajlla cajcuna, cai pachapaj cajcunata juchachina cashcataca, ¿manachu yachanguichij? Cai pachapaj cajcunata cancuna juchachina cashpaca, ¿ima nishpataj jahualla allichipajllacunataca, cancunallataj mana allichi tucunguichij? 3 Angelcunatapish ñucanchij juchachina cashcataca, ¿manachu yachanguichij? Chashna cana cashpaca, cai causaipicarin imatapish cancunallataj allichinallamari canguichij. 4 Cancunapura cai causaipi imamanta p'iñanacushpaca, ¿ima nishpataj tandanacushca crijcunapaj manapish ima cajcunamanca, allichichun huillagringuichij? 5 Caitaca, cancunata pingachingapajmi cashnaca nini. Crijcunapura p'iñanacushcata allichi tucuipaj, alli yuyaiyujca, ¿manachu cancunapurapica shujllapish tiyan, imatagari? 6 Ashtahuanpish cancunaca crijcunapura p'iñacushpaca, mana crij juezcunapaj ñaupajpimari juchachinacushpa puricunguichij.
7 Cancunapura chashna p'iñanacunaca, jatun pingaimari. Cancunata maijan llaquichijpica, ¿manachu cungarilla tucunguichij? Imata quichujpipish, ¿manachu saquilla tucunguichij? 8 Chashna canapaj randica, ashtahuanpish cancunamari crijcunapurallataj llaquichinacunguichij, imatapish quichunacunguichij.
9 Millaicunaca Dios mandacunpica imata mana charingachu. ¿Chaitaca manachu yachanguichij? ¡Ama pandarichijchu! Manaraj caźarashpa chayarijcuna, rurashcalla dioscunata adorajcuna, caźarashca jahua shujtajhuan causajcuna, c'aricunapura chayarijcuna, 10 shuhuacuna, mitsacuna, machajcuna, huashalla parlajcuna, umashpa shuhuajcunapish, Dios mandacunpica, imata mana charingacunachu. 11 Cancunapish maijancunaca, chashnallatajmi carcanguichij. Ashtahuanpish cunanca, Apunchij Jesuspaj shutimanta, ñucanchij Diospaj Espiritumantami, maillashca, Diospajlla ch'icanchishca, ima juchachina illajta rurashca canguichij.
Cuerpohuanpish Dios cushicunata ruraichij
12 «Ñucaca imata rurasha nishpapish, rurai tucunillami» ninguichari. Shina cajpipish munarishcata ruranaca mana allichu. «Imata ruranapish mana jarcashcachu.» Manaca chashna nishpa, imatapish rurashallachu.
13 «Micunaca huijsapajmi, huijsaca micunapajmi.» Taita Diosmi ishquindijtataj chingachinga. Ñucanchij cuerpoca mana huainayanapajchu, ashtahuanpish Apunchij Jesuspajmi. Apunchij Jesusca, ñucanchij cuerpota mandajmi. 14 Apunchij Jesusta causachij Taita Diosllatajmi, Pai tucuita rurai tucushcahuan ñucanchijtapish causachinga. 15 Cancunapaj cuerpoca, Cristopaj Cuerpomari. Chaitaca, ¿manachu yachanguichij? Shina cajpica, ¿Cristopaj Cuerpo cashcata quichushpachu, huainayashpa causaj huarmiman cusha? ¿Maitataj chaitaca rurashari? 16 Maijanpish huainayaj huarmihuan chayarinacushpaca, ishquindij shujlla aicha tucuj cashcataca, ¿manachu yachanguichij? Dios Quillcachishcapica: «Ishquindijmanta shujlla aichami tucun» ninmari. 17 Shinallataj maijanpish Apunchij Jesushuan shujlla tucushpaca, Paihuan shuj espiritumi tucun.
18 Huainayanataca, caruman manchanami canguichij. Ima shujtaj juchata rurashpaca, mana cuerpota imata ruranchu. Ashtahuanpish huainayashpami, quiquin cuerpotaca juchahuan mapayachin. 19 Diospaj jucha illaj Espíritu causana huasi cashcatapish, Taita Dios cushca Espíritu cancunapi causacushcatapish, ¿manachu yachanguichij? Cancunaca, mana quiquinpajllatajchu canguichij. 20 Ashtahuanpish tucuimanta yalli valijhuan randishcami canguichij. Chaimanta cancunapaj cuerpohuanpish, espirituhuanpish Taita Dios cushicunata rurashpa causaichij.


text:
1Mana p'enqakuq runakuna, huñunakuychis, k'umuykukuychis, 2Señor Diospa unanchasqan p'unchay manaraq chayamushasuqtiykichis, ñut'u paja hina manaraq wayrachisqa kashaqtiykichis, Señor Diospa k'arakllaña phiñakuynin manaraq chayamushasuqtiykichis, Señor Diospa k'arak phiñakuynin p'unchay manaraq chayamushasuqtiykichis. 3Kay pachapi llapa k'umuykukuqkuna, Diospa kamachikusqankunata kasukuqkuna, Señor Diosman kutirikuychis. Chaninkaqta ruwaychis, huch'uyyaykukuychis, ichapas Señor Diospa k'arak phiñakusqan p'unchaypi pakaykusqa kawaqchis. 4Gaza llaqtaqa mana runayoqmi kapunqa, Ascalón llaqtapas raqay-raqayman tukuchisqan kapunqa, Asdod llaqtapi tiyaqkunapas chawpi p'unchaymi qarqosqa kapunqa, Ecrón llaqtapi tiyaqkunapas llapallanmi wikch'usqa kapunqa. 5¡Ay, imaynaraqmi kankichis! lamar-qocha patapi tiyaq Filistea runakuna. Canaán suyu, qanpin Filistea runakuna tiyan, Señor Diosmi qan contra nin: Ñoqan ch'usaqyachisqayki, manan pipas qanpi tiyanqañachu, nispa. 6Chaymi lamar-qocha pata Filistea suyuqa q'achu pampaman tukupunqa, michiqkunaq michinanman, uywa kanchakunamanwan tukupunqa. 7Chaykunaqa Judá suyu puchuq runakunapaqmi kapunqa, chaypin uywa t'aqakunata michinqaku, Ascalón llaqta wasikunapin ch'isinta siriykunqaku, Diosninku Señor Diosmi paykunata waqaychanqa, hinaspan paykunata wakmanta t'ikarichinqa. 8Moab suyu runakunaq k'amipakusqantan uyarirqani, Amón suyu runakunaq k'amipakusqantan uyarirqani. Paykunan llaqtay runakunata k'amirqanku, suyunku hallp'awanpas hatunyaykurqanku. 9Chaymi Israelpa Tukuy-atiyniyoq Señor Diosninqa sutinpi juraspa nin: Moabqa Sodoma llaqta hinan kapunqa, Amón runakunapas Gomorra llaqta hinan kapunqa, kisa-kisaman tukuchisqa, kachi-kachiman tukuchisqa, wiñaypaq purunyachisqan kapunqa. Llaqtaymanta puchuq runakunan paykunata llat'ananqa, llaqtaymanta puchuq runakunan suyukunata hap'ikapunqa, nispa. 10Paykunaqa anchaykacharqankun, Tukuy-atiyniyoq Señor Diospa llaqtan runakunatan k'amispa asipayarqanku, chaymi chay hinata Diosqa paykunata muchuchinqa. 11Kay pacha llapa dioskunata thunispan, Señor Diosqa chay runakunata sinchita mancharichinqa. Lamar-qocha patapi llapa suyukunapas paytan yupaychanqaku, sapankankupas suyunkupikama. 12Qankunapas Etiopía suyupi tiyaqkuna, Señor Diospa espadanwanmi wañuchisqa kankichis. 13Señor Diosqa wichay lado suyuta maqaspan Asiria suyuta thuninqa, Nínive llaqtatan purunyachinqa, ch'inneqta hinan ch'akiman tukuchinqa. 14Perqa qatasqa cedro tablakunan mullphayanqa, wasi punkukunapin rumi soqya kanqa, chay raqaykunapin uywa t'aqakuna puñunqa, imaymana animalkunapas samakunqa. Hukupas, peqpiripas tusa rumikunapin q'esachakunqa, ventanakunamantapas chaykunaq waqasqanmi uyarikunqa. 15Chay llaqtaqa mana imata reparaspan kusisqa karqan, sonqonpin nisqa: ¡Ñoqaqa Diosmi kani! ¡Ñoqamanta wakqa manan kanñachu! nispa. ¡Kunantaq purunyachisqa kapushan! ¡Phiña animalkunaq tiyananmanmi tukupun! Pipas chay qayllanta puriqqa asipayanqan, makinta maywispan: ¡Achacháw! ninqa.
Copyright
Learn More


text:
Efesios 3Mushuj Testamento Diospaj Shimi (MTDS)
Diosmi Pablotaca mana israelcunaman huillagrichun mingashca
3 Ñucaca Cristo Jesusmanta, can mana israelcunaman huillangaraicumi preźu tiyacuni. Chai preźu tiyacuj Pablomi caitaca nini: 2 Taita Diosca mana c'uyaipajta c'uyaj cashpa, cancunaman cai alli huillaita huillachun ñucaman mingashcataca, ñami yachashcanguichij. 3 Pi mana yachashcata Dios ñucaman ricuchishcataca, ñami ashitata quillcashpa huillarcani. 4 Chai quillcashcata ricushpami, Cristomanta pi mana yachashcataca, ñuca yachashcata entendinguichij. 5 Cai huillanataca, ñaupaca piman manaraj yachaj chayachishcachu. Chaitamari Diosca, huillagrichun mingashca Paipajlla huillajcunamanpish, Pai Dios ima nishcata huillajcunamanpish, Paipaj Espirituhuan huillachishpa, cunan ricuchishca: 6 Diosca, mana israelcunatamari israelcunahuan chasquichun, Cristopaj cuerpopi shujllata rurana tucushca. Pai Dios cusha nishcata Cristo Jesusmanta paicunapish japijcuna cachunmari, alli huillaita cushca.
7 Ñucataca, Tucuita Rurai Tucuj Diosmi, mana c'uyaipajta c'uyashpalla, chai huillaita huillagrichun mingarca. 8 Ñucaca, Diospajlla cajcunapajca, tucuicunapaj q'uipallami cani. Shina cajpipish Diosca, mana c'uyaipajta c'uyashpallami, Cristo tucuita yalli charij cashca alli huillaita huillagrichun mingahuarca. Chaitami, mana israelcunamanca huillacuni. 9 Tucuita ruraj Diosca, chashna rurana tucushpa, ñaupamanta pacalla charicushcatami, tucuicunaman alli entendichishpa huillachun mandarca. 10 Taita Diosca, Pai tucuita yachaj cashcataca, tandanacushca crijcunapimari ricuchina tucushca. Cunanmantapachaca Jahua huairapi mandajcunapish, mandai tucunata charijcunapish, tandanacushca crijcunapi ricushpami, chaita yachangacuna. 11 Apunchij Cristo Jesushuan chashna ruranataca, Taita Diosca huiñaita Paipaj yuyaipi charicushca shinatajmi rurashca. 12 Ñucanchijca, Paita crishcamantami, Paillamanta Diospajmanca mana manchashpa chayagrina ñahuita charinchij. 13 Chaimantami, ñucaca cancunamanta cashna llaquita apacuni. Shina cajpica, cai llaquicunata ñuca apacushcamanta llaquirinapaj randica, cushicunami canguichij.
Crijcuna Jesucristota alli rijsichunmi Diosta mañashca
14 Chaimantami ñucaca, Apunchij Jesucristopaj Yayapaj ñaupajpi cungurini. 15 Paimari, jahua pachapi cajcunamanpish, cai pachapi cajcunamanpish, tucuicunaman quiquin shutita curca. 16 Paitami caita mañacuni: Tucuita yalli sumaj achij nicuj canata charij Taita Dios, Paipaj Espirituhuan cancunapaj shunguta sinchiyachichunmi mañani. 17 Cancuna crishcamanta Cristoca, cancunapaj shungupi causachun. C'uyanapica, ucujta allashpa huasichi callarishca shinapish, alli sapiyashca shina sinchicuna cachunmi mañacuni. 18 Shinallataj Diospajlla tucui cajcunallahuantaj Cristopaj c'uyaica jahuata, ucuta, chainijta, tucui maicamapish pillushpa charicushcata entendichunmi mañacuni. 19 Cristopaj c'uyaica, tucui ima yachanatapish yalli jatunmi. Chaita rijsishpami, Taita Dios tucui ima laya cashcataca, cancunallapitaj chasquishpa jundaringuichij. Tucui chaitami, cancunapaj mañacuni.
20 Diosca, ñucanchij mañashcatapish, ñucanchij yuyashcatapish yallitami rurai tucun. Pai tucuita rurai tucuj cashpami, ñucanchijpica, tucuita ruracun. 21 ¡Cristo Jesuspaj tandanacushca crijcunaca, huatan huatanta, huiñai huiñaita Pai Diosllata ‘Sumajmari cangui’ nichun! Chashna cachun.


text:
François Hollande
François Gérard Georges Hollande sutiyuq runaqa (12 ñiqin chakra yapuy killapi 1954 watapi paqarisqa Rouen llaqtapi) huk Ransiya mama llaqtayuq taripay amachaqmi, pulitikupas. 2012 watamanta Ransiyap umalliqninmi kachkan.
1997 watamanta 2008 watakama Ransis Susyalista Partidup umalliqninmi karqan. 2012 watapitaq akllanakuypi akllasqa kaspa Ransiyap hatun umalliqninmi tukurqan.
1988 watamanta 1993 watakama, huk kuti 1997 watamanta kunankama Correze k'itip diputawninmi. Hinallataqmi 1997 watapi Ransis Susyalista Partidup hatun pusaqninmi tukurqan. 2008 watapi chay karguta saqirqaptin, Martine Aubrymi partidup umalliqninmi tukurqan. 2011 watapi partidu runakuna payta akllakurqan 2012 watapi akllanakuykunapi Ransiyap hatun umalliqnin tukunanpaq. Chaywan 2012 watapi akllanakuykunapaq lluq'i nisqap hatun pusaqninmi tukurqan, paña nisqap hatun pusaqnintaq Nicolas Sarkozymi karqan, 2007 watamantaña kaq Ransiyap hatun umalliqinmi. Huk partidukunap pusaqninkunapas hatun umalliqman tukunatam munarqan: sinchi lluq'i nisqamanta Jean-Luc Mélenchon, sinchi paña nisqamanta Marine Le Pen, chawpi nisqamanta François Bayrou.
15 ñiqin aymuray killapi 2012 watapi p'unchawmanta huk pusaqkunamanta yalliq akllaykunata tantachiptinkum, François Hollande Ransiya mamallaqtap hatun umalliqninman tukurqan. Hollandeqa Jean-Marc Ayrault sutiyuq masinta uma kamayuqman tukunanpaq akllarqan.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: François Hollande.


text:
1Kayta nispaykuqa manam kikiykutachu huktawan recomiendakuchkaniku nitaqmi wakinkuna hinachu recomendacion cartataraq qamkunaman qawachisqaykiku, nitaqmi recomendacion cartatachu mañakusqaykiku. 2Recomendacion cartaykuqa qamkunam kankichik sonqoykupi papelpi qellqasqa hina chaynapi llapallan runa leespan yachananpaq. 3Qamkunaqa kankichik Cristopa cartasqan hinam, ñoqaykuñataqmi kaniku chay carta apaqkuna. Chay cartaqa manam tintawan qellqasqachu aswanqa kawsaq Diospa Espiritunwanmi, qellqasqasqaqa kachkan manam rumi labrasqapichu aswanqa runapa sonqonpim. 4Chaynataqa rimariniku Diospi Cristorayku confiakusqaykuraykum. 5Manam ñoqaykuqa imatapas rurayta atiymankuchu kikillaykumantaqa, tukuy ima rurasqaykuqa Diosmantam hamun. 6Paymi preparawarqaku mosoq contratoman hina servinaykupaq. Servinikuqa manam qellqasqa leyman hinallachu aswanqa Espirituman hinam. Qellqasqa leyqa wañuyllamanmi apakun, Espiritum ichaqa kawsachikun. 7Moisespa leyninqa labrasqa rumipi qellqasqa kaspapas anchallatañam achkirirqa, chaymi Israel runakunaqa mana Moisespa uyantapas qawayta atirqakuchu. Chayna kachkaspapas chay achkiriyqa tutayarurqam, chay leyqa sinchi achkiriywan hamuchkaspapas wañuyllamanmi apakun. 8Ichaqa ¡mayna achkiriywanraq hamunqa Chuya Espiritupa kawsay qowasqanchikqa! 9Condenawaqninchik leypas achkiriyniyoq kachkaptinqa ¡maynataraq achkiriykun huchanchikta Dios pampachaykuptinqa! 10Ñawpaq kaq achkiriyniyoq leyqa manañam imapaschu kunan kaq sumaqllaña willakuymantaqa. 11Mana unaypaq kaq leypas achkiriyniyoq kachkaptinqa aswan sumaqllañam kanqa wiñaypaq kaq allin noticia willakuyqa. 12Confianzawan suyasqaykuraykum mana manchakuspa willakuniku. 13Ñoqaykuqa manam Moises hinachu rurachkaniku payqa uyantam tapakururqa chinkaruqlla achkiyta Israel runakuna mana rikunanpaq. 14Paykunaqa manamá entiendeyta munarqakuchu, kunanpas ñawpaq contratota leespankum yuyayninku tapasqa hina kaptin mana entiendenkuchu, chay tapaqninkuqa manaraqmi horqosqaraqchu, chaytaqa Cristollam horqonman. 15Kunankamapas Moisespa libronta leespankum mana entiendenkuchu yuyayninku tapasqa hina kasqanrayku. 16Señorman pipas kutirikuptinmi ichaqa chay tapaqninqa horqosqaña kanqa. 17Señorqa Espiritum, maypim Espiritupa kasqanpiqa runakunapas librem. 18Ñoqanchikpas uyanchik manaña tapasqa kaptinmi Señorpa sumaqllaña kayninwan achkirinchik huk espejo hina. Ñoqanchikqa Cristomanñam aswan-aswan rikchakuchkanchik, paypa achkiriyninpas sapa kutim ñoqanchikpi kachkan. Chaytaqa Señormi rurachkan. Payqa Espiritum.
Copyright
Learn More


text:
1Efrainmi wayrata kawsaq-masinpaq hina qhawan, p'unchay-ch'isiyaqmi rupha wayraq qhepanta phawan, astawanmi llullakushanpas runatapas maqashan. Asiria suyuwanmi rimanakun, Egipto suyumanmi aceitetapas apachin, nispa. 2Señor Diosmi Judá runakuna contra quejakushan, imaynachus purisqanman hinan Jacobpa mirayninta muchuchinqa, maychus ruwasqankunaman hinan payman kutichipunqa. 3Jacobmi mamanpa wiksanpi wawqenta talonninmanta hap'irqan, wiñay tukusqaña kaspataq Dioswan hap'inakurqan. 4Angelwanmi hap'inakurqan, hinaspan atiparqan, saminchananpaqmi waqaspa angelta valekurqan. Diosmi Jacobta Betelpi tarirqan, hinaspan chaypi paywan rimarqan. 5Tukuy-atiyniyoq Señor Diosmi Payqa, Señor Diosmi sutinqa. 6Qanqa Diosniykiq yanapaykusqan kutirikuy, cheqaqta munakuy, chaninta ruway, Diosniykiq ruwapunasuykita suyashallaypuni. 7Efrainqa Canaán suyu runa hina mana chaninmi, waqllisqa balanzawanmi runa q'otuyta yachan. 8Efrainmi nin: Arí, qhapaqyapunin, qhapaqmi kashani, ichaqa manan pipas mana chaninpi tarisqaymanta huchachawanmanchu, nispa. 9Egipto suyupi kashasqaykimantapachan ñoqaqa Diosniyki Señor Dios kani, karpakunapin tiyachisqaykipas Ch'uklla Ruwana Fiesta p'unchaykunapi hina. 10Profetakunamanmi rimaykurqani, sapa kutillan rikhuriykunata rikuchirqani, profetakunawanmi rikch'anachiy simikunata rimachirqani. 11Galaadpin wak'a dioskunata yupaycharqanku, chaymi ch'usaqmanña tukupun. Gilgalpin torokunata sacrificanku, chaymi altarninkuqa chakrakunapi rumi soqyakuna hina kapunqa. 12Jacobmi Aram hallp'aman ayqekurqan, Israelmi warmita tarinanpaq servipakurqan, warmita tarinanpaqmi uywata michipakurqan. 13Señor Diosqa huk profetawanmi Egipto suyumanta Israel llaqtata horqomurqan, huk profetawanmi chay llaqtata waqaycharqan. 14Efraín runakunan Señor Diosta sinchita phiñachirqanku, chaymi Señor Diosqa runa wañuchisqankumanta paykunata huchachanqa, Señor Diosqa pisichasqankumantan paykunata muchuchinqa.
Copyright
Learn More


text:
1Asaq rantinpiqa churin Josafatmi Judapi kamachikurqan, paymi Israel suyu contra allinta wakichikurqan. 2Judá suyuq llapan pukara llaqtankunapin soldadokunata churarqan, churallarqantaq t'aqa-t'aqa soldadokunata Judá campokunapi, taytan Asaq hap'ikapusqan Efraín llaqtakunapi ima. 3Josafatqa David ñawpa taytanpa qallariypi kawsasqanta hinan kawsarqan, chaymi Señor Diosqa paywan kasharqan. Payqa manan Baal dioskunatachu servirqan, 4aswanpas ñawpa taytanpa Diosnintan yupaycharqan, paypa kamachikuyninkunatataq kasukurqanpas, manan Israel suyu runakunaq ruwasqanta hinachu ruwarqan. 5Chaymi Señor Diosqa suyu kamachisqanpi atiyniyoqta takyachirqan, llapan Judá runakunataq payman sumaq sonqota aparqanku, chaymi ancha mentasqa askha qhapaq kayniyoq karqan. 6Hinan Josafatqa sonqopas-sonqo Señor Diosta servirqan, hinaspa Judá suyumanta orqokunapi yupaychana cheqaskunata ch'usaqyachirqan, Asera diosaq rikch'ayninkunatapas wikch'urqan. 7Kinsakaq watapi kamachikushaspataq Josafatqa oficialninkunata kacharqan Judá llaqtakunapi runakunaman kamachikuy simita yachachimunankupaq, chaykunan karqan: Ben-hail, Abdías, Zacarías, Natanael, Micaiaspiwan. 8Paykunawanmi rirqanku Leví runakunamanta: Semaías, Netanías, Zebadías, Asael, Semiramot, Jonatán, Adonías, Tobías, Tobadoniaspiwan, hinallataq sacerdote Elisamawan Jorampiwan rirqanku. 9Paykunan Judá suyupi llapan llaqtakunata puririrqanku chaypi tiyaq runakunaman Señor Diospa kamachikuy siminta yachachispa. 10Señor Diosmi Judá suyu muyuriq qorpa llapan suyukunataqa manchachirqan, chaymi mana Josafatwan maqanakuyta munarqankuchu. 11Filistea suyu runakunan Josafatman sumaq sonqota aparqanku, qolqetataq contribucionta hina qorqanku. Arabe runakunapas aparqanku qanchis waranqa qanchis pachak anejokunata, qanchis waranqa qanchis pachak orqo cabrakunata. 12Ahinapin Josafatqa aswan-aswan atiyniyoq kasharqan, hinaspan Judá suyupi pukarakunata mikhuy taqena llaqtakunata ima sayarichirqan. 13Judá suyu llaqtakunapipas askhan llank'anankuna karqan. Jerusalenpipas kallarqantaqmi allin awqa-tinkuq akllasqa soldadokuna. 14Paykunan mirayninkuman hina qelqasqa karqanku. Judá ayllumanta waranqa soldadoq umallinkunaq qollananmi Adnasqa karqan. Paymi umallirqan kinsa pachak waranqa allin qhari soldadokunata. 15Qatiqnintataq Johanán umallirqan, iskay pachak pusaq chunka waranqa soldadokunata. 16Chayman qatiqtataq Amasiaspa churin Zicri umallirqan iskay pachak waranqa soldadokunata, paymi pay kikillanmanta Señor Diospaq llank'ayta yuyaykukurqan. 17Benjamín ayllumanta qollanan allin qhari Eliada karqan. Paymi umallirqan p'eqtayoq escudoyoq iskay pachak waranqa soldadokunata. 18Qatiqnintataq Jozabad umallirqan pachak pusaq chunka waranqa awqa-tinkuypaq allin wakichisqa soldadokunata. 19Chaykunan rey Josafat-ta serviq soldadokuna karqan, Judá suyuntin pukarakunapi churasqan soldadokunaqa sapaqmi karqan.
Copyright
Learn More


text:
Rapanuy
Rapanuy (Rapa Nui) icha Paskwa wat'a (Isla de Pascua) nisqaqa huk wat'am Pasiphiku mama quchapi, Chili mama llaqtaman kapuq. 1995 watapis UNESCO nisqa Tukuy runakunap qhapaq kaynin rimarirqan.
Rapanuy ñiqpiqa manam huk wat'akunachu kachkan. Lliwmanta aswan sispa wat'aqa Pitcairn wat'am, 2.078 km karum, kuntinpi. Chilip chalanmantataq 3.526 km karum.
Ñawpa pacha Rapanuypiqa hatun pulinisya hawaykawsaysi karqan, ancha achka runakunas, iskay chunka waranqamanta aswansi. Ancha hatun wank'akunatam rurarqan, kunanraq rikunallam (Moai, Moai Maea, "rumi wank'a" nisqa). Chay runakuna chaypi kawsay pachata, sach'a-sach'ankunata puchukachirqaptinsi, lliwmanta aswan runakunas wañurqan. Kunan pachaqa manañapunim sach'a-sach'achu, ichataq ichhu-ichhum kachkan.


text:
1Chaymi Saulo allinpaq hapirqa Esteban wañuchisqankuta. Hina chay punchawllapim llapa iñiqkunata ñakarichinankupaq qatikachayta qallaykurqaku. Chaymi llapallan iñiqkuna cheqerurqaku Judea lawman hinaspa Samaria lawman. Apostolkunallañam Jerusalenpiqa qeparurqaku. 2Hinaptinmi Dios yupaychaq wakin runakuna pamparurqaku Estebanta, paymantam llumpayta waqarqaku. 3Sauloñataqmi iñiqkunata chinkachinanpaq qatikacharqa wasin-wasin hinaspam qaritapas warmitapas carcelman apaq. 4Aswanqa Jerusalenmanta cheqechisqakunam mayman rispankupas Jesucristomanta allin noticiakunata willakuqku. 5Chaynapim Felipepas rirqa Samaria llaqtaman hinaspam Jesucristomanta willakurqa. 6Chaymi llapa runakuna huñunakuspanku Felipepa nisqanta huk sonqolla uyarirqaku, rikurqakutaqmi milagrokuna Felipepa rurasqantapas. 7Demoniopa ñakarichisqan runakunatapas sanoyachirqam, chay demoniokunam runakunata qaparichistin lloqsiq. Sanoyaqtaqmi suchukunapas hinaspa wistukunapas. 8Chayraykum chay llaqtapi runakunaqa llumpay kusisqa karqaku. 9Samaria llaqtapim kachkarqa Simon sutiyoq brujo runa, paymi chay llaqtapi llapa runakunata admirachiq: “Ñoqaqa ancha yachayniyoq runam kani” nispa. 10Paytam taksapas-hatunpas kasukuqku hinaspam paymanta niqku: —Kay runapiqa Diospa ancha atiyninmi kachkan —nispanku. 11Paytamá kasukuqku brujerianwan unaysuña admirachiptin. 12Aswanqa Diospa munaychukusqanmanta hinaspa runakunata salvaq Jesucristopa sutinmanta Felipe rimaqta uyarispankum qaripas-warmipas iñikuspanku Felipewan bautizachikurqaku. 13Chaymi Simonpas Jesucristoman iñikuspan bautizachikurqa hinaspam Felipewanña purirqa. Diospa atiyninwan milagrokunata Felipepa rurasqanta qawaspanñataqmi admirakurqa. 14Samaria llaqtapi runakuna Diospa palabran chaskisqankuta yacharuspankuñataqmi Jerusalenpi apostolkuna kacharqaku Pedrotawan Juanta. 15Samaria llaqtaman chayaruspankum Diosta mañakurqaku Samariapi iñiqkuna Chuya Espirituta chaskinankupaq. 16Jesuspa sutillanpiraq paykuna bautizachikuptinkum Chuya Espirituqa manaraq mayqanmanpas hamurqaraqchu. 17Chaymi Pedrowan Juan iñiqkunaman makinkuta churaykuptinku chaskirqaku Chuya Espirituta. 18Iñiqkunaman apostolkuna makinkuta churaptinmi paykunaman Chuya Espiritu qomusqanta karqa, chaytam Simon rikurqa chaymi apostolkunaman qollqeta qawachispan 19nirqa: —Qoykuwaychik chay atiyta chaynapi pimanpas makiyta churaykuptiy Chuya Espirituta chaskinankupaq —nispa. 20Chaymi Pedroñataq nirqa: —¡Qollqekiwan kuskayá chinkay Diospa qosqanta qollqewan rantiruy piensasqaykimanta! 21Kay atiyqa manam qampaqchu, sonqoykipi munasqaykikunaqa manam Diospaq hinachu. 22Wanakuy chay llumpay mana allin ruray munasqaykimanta hinaspa Diosta mañakuy, ichapas chaynapi sonqoykipi chay piensasqaykita pampachasunkiman. 23Yachanim qamqa envidiosollaña kasqaykita hinaspa mana allin ruraykunawanpas watasqa kasqaykita. 24Hinaptinmi Simonñataq nirqa: —Señortayá mañapullawaychik nisqaykichikman hina imapas ama pasawananpaq —nispa. 25Jesucristomanta willaruspam Diospa palabranta apostolkuna yachachirqaku hinaspam kutirqaku Jerusalenman Samaria llaqtachakunapi Cristomanta allin noticiakunata willakustin. 26Chaymantam Felipeta Diospa angelnin kaynata kamachirqa: —Kaymanta riy surlawman Jerusalenmanta Gaza llaqtaman riq ñanninta —nispa. Chayqa chunniq ñanmi. 27Felipe rispanmi ñanpi tuparurqa Etiopia nacionpi kamachikuq runawan. Payqa karqa Etiopia nacionpi Candace sutiyoq reinapa qollqen waqaychaqmi. Paymi Jerusalenpi Dios adoraq risqanmanta kutichkarqa. 28Payqa caballopa aysasqan carretapim richkarqa llaqtan lawman Diosmanta willakuq Isaiaspa qellqasqan librota leestin. 29Chaymi Felipeta Chuya Espiritu nirqa: —Wak carretata haypaspayki asuykuy —nispa. 30Chaymi Felipe kallpaspan, Isaiaspa qellqasqan libro leesqanta uyarispan tapurqa: —¿Entiendenkichu chay leesqaykipa imam nisqanta? —nispa. 31Kamachikuqñataqmi nirqa: —¿Imaynataq entiendeyman mana pipas yachaykachiwaptinqa? —nispan. Chaymi Felipeta ruegarqa seqaspan waqtanpi tiyananpaq. 32Chay libropi leesqanmi kayna karqa: Nakanankupaq carnerota hina pusaptinkum mana rimarirqachu. Imaynam oveja kanman millwan rutuqninpa qayllanpi upallalla, chaynam paypas karqa ñakarichiqninkunapa qayllanpi upallalla. 33Humillaykachispankum mana allin arreglotachu rurapurqaku. ¿Pitaq willakunman mirayninmanta wañurachichkaptinkuqa? 34Hinaptinmi chay kamachikuq tapurqa Felipeta: —Niykuway ¿pimantataq kay willakuqqa rimachkan, kikinmantachu icha pimantataq? —nispa. 35Chaymi leesqankumanta qallaykuspan Jesusmanta allin noticiakunata Felipe willarqa. 36Chaymi yakupa kasqanman chayaruptinku chay kamachikuq nirqa: —Kayqaya kaypi kasqa yaku ¿imaraqtaq faltawan bautizawanaykipaq? —nispa. [ 37Chaymi Felipeñataq nirqa: —Tukuy sonqoykiwan iñiptikiqa allinmi —nispa. Hinaptinmi chay kamachikuqñataq nirqa: —Creenim Jesucristoqa Diospa Churin kasqanta.] 38Chaynata niruspanmi carretata sayachinanpaq kamachirqa. Chaymi iskayninku uraykurqaku yakuman hinaptinmi Felipe bautizarqa. 39Yakumanta seqaruptinkuñataqmi Señorpa Espiritun Felipeta huklawman aparurqa. Hinaptinmi chay kamachikuqqa manaña rikurqachu Felipeta, ichaqa kusisqallañam pasakurqa. 40Felipeñataqmi Azoto sutiyoq llaqtachapiña rikurirurqa hinaspanmi llaqtan-llaqtan rirqa Jesusmanta allin noticiakunata willakustin Cesarea llaqtaman chayanankama.
Copyright
Learn More


text:
Jorge Rafael Videla
Jorge Rafael Videla Redondo sutiyuq runaqa (* 2 ñiqin chakra yapuy killapi 1925 watapi paqarisqa Mercedes llaqtapi - † 17 ñiqin aymuray killapi 2013 watapi wañusqa Marcos Paz llaqtapi), Arhintina mama llaqtap awqaq pusaq, pulitikupas runam karqan.
1976 watamanta 1981 watakamaqa kuti Arhintinap umalliqninmi.
Tayta: Rafael Eugenio Videla Bengolea (1886-1952); Mama: María Olga Redondo Ojea (1897-1987).
Warmikuna: Alicia Raquel Hartridge.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Jorge Rafael Videla.